
Se împlinesc o sută de ani de la declan¬ 
şarea Primului Război Mondial. Puţine 
episoade ale istoriei rămân atât de adânc 
ancorate în memoria colectivă. Perfect 
explicabil: este evenimentul fondator 
al lumii în care trăim. Multă vreme vă¬ 
zut strict în termeni conflictuali (drep¬ 
tatea noastră, vinovăţia altora), Primul 
Război Mondial îşi caută acum o elabo¬ 
rare deschisă şi liberă de prejudecăţi, 
susceptibilă de a fi împărtăşită de toate 
părţile cândva în conflict. 

Ceea ce propun acum se înscrie în acest 
curent de reelaborare istoriografică. Nu 
este o istorie „completă", ci un comenta¬ 
riu: o suită de interpretări, în jurul unor 
probleme-cheie. 


LUCIAN ROIA 


PRIMUL RĂZBOI MONDIAL 












Lucian Boia, născut în Bucureşti la 1 februarie 1944, este pro¬ 
fesor la Facultatea de Istorie a Universităţii din Bucureşti. 

? j 

Opera sa, întinsă şi variată, cuprinde numeroase titluri apă¬ 
rute în România şi în Franţa, precum şi traduceri în engleză, 
germană şi în alte limbi. Preocupat îndeosebi de istoria idei¬ 
lor şi a imaginarului, s-a remarcat atât prin lucrări teoretice 
privitoare la istorie {Jocul cu trecutul. Istoria între adevăr şi 
ficţiune) şi la imaginar (Pentru o istorie a imaginarului ), cât 
şi prin investigarea consecventă a unei largi game de mitologii 
(de la viaţa extraterestră şi sfârşitul lumii până la comunism, 
naţionalism şi democraţie). A adus, de asemenea, noi interpre¬ 
tări privitoare la istoria Occidentului, a Franţei şi a Germaniei. 
In 1997, lucrarea sa Istorie şi mit în conştiinţa românească a 
stârnit senzaţie şi a rămas de atunci un punct de reper în re- 
definirea istoriei naţionale. 

Cuvânt înainte 


se ÎMPLINESC o SUTĂ de ani de la declanşarea 

Primului Război Mondial. Puţine episoade ale 
istoriei rămân atât de adânc ancorate în memo¬ 
ria colectivă. Perfect explicabil: este evenimentul 
fondator al lumii în care trăim. Multă vreme 
văzut strict în termeni conflictuali (dreptatea 
noastră, vinovăţia altora). Primul Război Mon¬ 
dial îsi caută acum o elaborare deschisă si 

* ' t 

liberă de prejudecăţi, susceptibilă de a fi împăr¬ 
tăşită de toate părţile cândva în conflict. Nu e 
o utopie: francezii şi germanii, cei mai învrăjbiţi 
dintre adversari, au reuşit să elaboreze, pe o 
singură voce, un manual de istorie franco-ger- 
man. Când vor atinge maghiarii şi românii o 
asemenea performanţă? 

Cuvânt înainte 


Ceea ce propun acum se înscrie în acest cu¬ 
rent de reelaborare istoriografică. Nu este o is¬ 
torie „completă", ci un comentariu: o suită de 
interpretări, în jurul unor probleme-cheie. Suc¬ 
cinta cronologie alăturată îl va ajuta pe cititor 
să se orienteze în plan evenimenţial. Un eseu 
nefiind o operă de erudiţie, am restrâns la mi¬ 
nimum trimiterile bibliografice, indicând doar 
acele lucrări din care am preluat pasaje sau in¬ 
terpretări personale ale autorilor. 


Scurtă cronologie 


1914 

28 iunie - atentatul de la Sarajevo căruia ii cad 
victime arhiducele Franz Ferdinand, moşteni- 
torul tronului Austro-Ungariei, şi soţia sa 
23 iulie - Austro-Ungaria adresează un ultima¬ 
tum Serbiei 

28 iulie - Austro-Ungaria declară război Serbiei 
30 iulie — Rusia decretează mobilizarea generală 
(urmată de Austro-Ungaria, la 31 iulie) 

1 august — Germania declară război Rusiei 

3 august - Germania declară război Franţei şi 

invadează Belgia 

4 august — Marea Britanie declară război Ger¬ 

maniei 

Scurtă cronologie 


6-13 septembrie - bătălia de pe Mama; înfrântă, 
armata germană abandonează o parte din 
teritoriul ocupat în Franţa 
23-30 august şi 8-10 septembrie - victorii ger¬ 
mane împotriva armatei ruse la Tannenberg 
si la Lacurile Mazuriene 

7 

3 noiembrie - Imperiul Otoman intră în război 
de partea Puterilor Centrale 

1915 

februarie-decembrie - eşecul operaţiunilor anglo- 
franceze în Dardanele şi în peninsula Gallipoli 
24 mai - Italia declară război Austro-Ungariei 
octombrie - un corp expediţionar franco-britanic 
debarcă la Salonic. Bulgaria intră în război 
alături de Puterile Centrale 
noiembrie—decembrie - Serbia e ocupată în în¬ 
tregime de trupele germane, austriece şi 
bulgare 

1916 

februarie-decembrie - bătălia de la Verdun 
iulie-noiembrie - ofensiva anglo-franceză de 
pe Somme 

27 august (14 august pe stil vechi) - România 
declară război Austro-Ungariei; armata ro¬ 
mână trece frontiera în Transilvania 
6 decembrie - armata germană intră în Bucu¬ 
reşti 


Scurtă cronologie 

1917 

ianuarie - Germania decide războiul submarin 
nelimitat 

12 martie (27 februarie pe stil vechi) - „revoluţia 
din februarie" în Rusia; abdicarea tarului 
Nicolae ÎI (15 martie) 

6 aprilie - Statele Unite ale Americii declară 

război Germaniei 

iulie—august - armata română rezistă pe fron¬ 
tul din Moldova (bătăliile de la Mărăşti, Mă- 
răsesti si Oituz) 

7 7 7 ■ 

7 noiembrie - insurecţia bolşevică la Petrograd 

(în jargon comunist: „Marea Revoluţie Socia¬ 
listă din Octombrie") 

1918 

3 martie — Pacea de la Brest-Litovsk între Pu¬ 
terile Centrale si Rusia consfinţeşte destră- 

7 7 7 

marea fostului imperiu rus 
9 aprilie (27 martie pe stil vechi) - unirea Ba¬ 
sarabiei cu România 

7 mai — Tratatul de pace de la Bucureşti, între 
România, Germania, Austro-Ungaria, Bulga¬ 
ria şi Imperiul Otoman 
21 martie-iunie - ofensiva germană în Franţa 
18 iulie — declanşarea contraofensivei aliate 

29 septembrie — Bulgaria încheie armistiţiu 

30 octombrie - guvernul otoman semnează ar¬ 
mistiţiul 

3 noiembrie — semnarea armistiţiului cu Austro- 
Ungaria, care încetase de fapt să mai existe, 
în urma independenţei proclamate, în ulti¬ 
mele zile ale lunii octombrie, de cehi, croaţi, 
sloveni şi unguri 

28 noiembrie - unirea Bucovinei cu România 

1 decembr-e - Adunarea Naţională de la Alba 

? 

lulia proclamă unirea Transilvaniei cu Româ¬ 
nia 

Tratatele de pace 

28 iunie 1919 - Tratatul de a Versailles cu 
Germania 

10 septembrie 1919 - Tratatul de la Saint-Ger- 
main cu Austria 

27 noiembrie 1919 — Tratatul de la Neuilly cu 
Bulgaria 

10 august 1920 - Tratatul de la TVianon cu 
Ungaria 

12 noiembrie 1920 - Tratatul de la Sevres cu 

periul Otoman 

24 iulie 1923 - Tratatul de la Lausanne cu 
Turci a 


Un dezastru care se putea evita 


o întrebare-cheie: trebuia neapărat să se 
întâmple? Ar fi putut istoria să evite Primai 
Război Mondial şi, implicit, pe cel de-al doilea, 
consecinţa nemijlocită a celui dintâi? Asemenea 
întrebări nu sunt pe placul istoricilor, fiindcă 
deschid fereastra spre ucronie , cu alte cuvinte 
spre o istorie fictivă, desprinsă la un moment 
dat de istoria reală, în urma unei intervenţii 

7 5 

„perturbatoare". Desprinsă pentru totdeauna. 
Fiindcă o istorie fără Primul Război Mondial 
n-ar fi doar o istorie fără Primul Război Mon¬ 
dial, ci şi, în continuare şi până la capăt, o 
istorie alta (imposibil de apreciat în ce măsură, 
dar, în orice caz, nu identică în raport cu evolu¬ 
ţiile pe care le cunoaştem). 

lotuşi — orice ar zice istoricii, refractari, de 
felul lor, la tot ce „ar fi putut să fie" - ucronia 
se întrezăreşte, apare discret, în „filigran' 1 , în 
orice tentativă de desluşire a cauzalităţii isto¬ 
rice. Odată ce selectăm un anume factor cauzal, 

i ,. 

vrem să spunem că, în absenţa acestuia, eveni¬ 
mentul cercetat nu s-ar mai fi petrecut sau s-ar 
fi petrecut în alt chip; s-ar fi înlocuit, aşadar, 
un segment de istorie cu altul. 

Din păcate, istoria este incapabilă să defi¬ 
nească ştiinţific, şi fără putinţă de tăgadă, ra¬ 
porturile de cauzalitate. Pentru simplul motiv 
că nu e o ştiinţă experimentală. N-avem cum să 
refacem procesul istoric de câte ori ar fi nevoie, 
modificând unul sau altul dintre elementele 
amalgamului, pentru a cântări consecinţele. 
Nu-1 putem exclude pe Napoleon din istorie ca 
să aflăm ce s-ar fi întâmplat fără el şi, în felul 
acesta, să apreciem ponderea lui istorică „exac¬ 
tă". Putem proceda la asemenea modificări 
doar în imaginaţie şi, astfel, să reconstituim 
mental ceea ce credem că s-ar fi putut întâmpla: 

totul în planul reprezentărilor, nu al realităţilor. 

■ 

Altfel spus, descifrarea mecanismului istoriei e 
o chestiune de pură speculaţie intelectuală care, 
chiar atunci când ni se pare întru totul convingă¬ 
toare, nu are cum să ofere proba concludentă, 
garanţia sigură a adevărului. 

De altfel, cauzalitatea însăşi a ajuns să fie 

A 

un concept cam prăfuit. In istorie, nu se înşiră, 
aşa simplu, cauze şi efecte. Sunt interacţiuni, ne¬ 
numărate, orice se întâmplă fiind de regulă, con¬ 
comitent, cauză şi efect, într-un ocean de cauze 

si efecte. Un istoric făcea cândva observaţia că 

? ? 

cele două procese majore aflate la originea 
ascensiunii Occidentului în secolul al Xll-lea, 
şi anume, sporul demografic şi creşterea randa¬ 
mentului agricol, nu-şi găsesc o relaţie limpede 
de ordin cauzal. Nici nu şi-o vor găsi vreodată. 
N-are rost să ne întrebăm dacă randamentul 
agricol a generat creşterea populaţiei sau dacă 
nu cumva, invers, creşterea populaţiei a stimulat 
randamentul agricol. Cei doi factori, pur şi sim¬ 
plu, au interacţionat. De fapt, au interacţionat 
multiplele elemente care îi compun şi, alături 
de acestea, toţi ceilalţi factori înglobaţi în ţesă¬ 
tura epocii. 

Modul în care izolăm şi combinăm „cauzele" 
ţine mai mult de privirea istoricului decât de 
mecanismul intim al istoriei. Istoricul tradiţional 

5 

vâna anecdota: cauzele mici (susceptibile de con¬ 
secinţe mari). Istoricul modern preferă, de de¬ 
parte, structurile complexe: cauzele mari. E în 
căutare de determinări masive, si nu de întâm- 
plări mărunte, care abia de zgârie suprafaţa 
evoluţiilor istorice. 

Ne întoarcem acum la Primul Război Mon¬ 
dial. Cauzele mari, structurale, ale acestuia în¬ 
sumează puternicele contradicţii dintre puterile 
europene, ajunse la o stare de tensiune fără 

A 

precedent. Intr-o viziune dominată de filozofia 
„cauzelor mari 44 , războiul trebuia să se petreacă. 
De mirare doar cum nu a început mai devreme. 
Aşa cum scria Henry Kissinger: „Aspectul cu 
adevărat uluitor al izbucnirii Primului Război 
Mondial nu este faptul că o criză mai simplă 
decât altele care fuseseră rezolvate a dus în 
cele din urmă la declanşarea unei catastrofe 
planetare, ci că a durat atât de mult până s-a 
aprins scânteia 4 ". 1 

Si dacă mecanismul istoriei e totuşi mai 

9 l .* 

complex şi nu se mărgineşte la acţiunea tiranică 
a „cauzelor mari“? Dacă, pentru a întoarce pe 
partea cealaltă nedumerirea lui Kissinger, folo- 
sindu-ne de aceleaşi cuvinte, „aspectul cu ade¬ 
vărat uluitor al izbucnirii Primului Război Mondial 
a fost tocmai faptu i că o criză mai simplă decât 
altele care fuseseră rezolvate a dus în cele din 
urmă la declanşarea unei catastrofe pla netare"? 
De ce, neapărat, să ne mirăm că până la 1914 
crizele au fost toate depăşite, şi să nu ne mul¬ 

1. Hemy Kissinger, Diplomaey, Simon & Schuster, New 
York, 1994; Diplomaţia, trad. rom de Mircea Ştefancu şi 
Radu Paraschivescu, AII, Bucureşti, 1998, p. 173. 

ţumim a constata realitatea: faptul că, intr-a¬ 
devăr, au fost depăşite? De ce să considerăm 
drept „excepţii" un şir lung de rezolvări şi drept 
„fenomen natural" un singur eşec? 

Poate că prea ne jucăm, într-o manieră abs¬ 
tractă, cu cauzele. Socotim, mult prea rigid, că 
o anumită situaţie trebuie să aibă anumite con¬ 
secinţe (şi nu altele). De fapt, o anumită situa¬ 
ţie poate să aibă nenumărate consecinţe. Suntem 
prizonierii unei iluzii, fiindcă privim doar spre 
trecut şi, ştiind ce s-a întâmplat, avem impre¬ 
sia că ceea ce s-a întâmplat trebuia neapărat 
să se întâmple, odată ce s-a întâmplat. Viitorul 
ne oferă posibilitatea de a verifica falsitatea 
acestei metode. Alegem o situaţie actuală, oricare 
ar fi. Şi jocul e deschis: ce va da ea în viitor? Vom 
avea răspunsuri de tot felul, şi s-ar putea ca nici 
unul să nu corespundă viitorului adevărat. 

Cauzele, pe care ne place să le punem în evi¬ 
denţă, nu acţionează niciodată singure, pentru 
a produce, direct, efectele scontate. Jocul e 
mult mai complicat şi conexiunile sunt mult 
mai tine. Desigur, fără contradicţii majore, nu 
s-ar fi ajuns la un conflict de asemenea amploare. 

A 

Insă nici contradicţiile majore nu declanşează 
conflictul automat. O încărcătură explozivă nu 
explodează de la sine, are absolută nevoie de 
un „detonator 44 . Şi n-are rost să considerăm 

încărcătura principală ca fiind mai importantă 
decât detonatorul Fără acesta din urmă nu 
s-ar întâmpla nimic* A lua în considerare doar 
cauzele mari înseamnă a izola materia explozivă 
de ansamblul mecanismului. Cu observaţia su¬ 
plimentară că mecanismul istoric e infinit mai 
complicat decât cel al unei bombe ordinare, 2 

Detonatorul Primului Război Mondial a fost 
atentatul de la Sarajevo; dar şi acest detonator 
a provocat marea explozie nu direct, ci la ca¬ 
pătul unei luni întregi de diplomaţie confuză, 
balanţa oscilând nesigură între soluţia păcii 
sau a războiului. Cu alte cuvinte, chiar în urma 
atentatului, pacea încă mai avea o şansă. Sin¬ 
gurul lucru care se poate afirma cu siguranţă 
este că, în lipsa atentatului de la Sarajevo, răz¬ 
boiul nu s-ar fi pornit în vara anului 1914. Se 
anunţa, ironic, o vară, în sfârşit, liniştită, un 
moment de relaxare în raporturile internaţio¬ 
nale, după cele două războaie care însângeraseră 
Balcanii în 1912-1913 şi puseseră în alertă 
cancelariile marilor puteri. Dar nici măcar „bu¬ 
toiul cu pulbere" balcanic nu reuşise să incen¬ 
dieze Europa; şi de data aceasta se găsise o 

2. Pentru discuţia asupra „factorului declanşator*, 
vezi Normau Davies, Europe . A History, Londra, 1987, 
pp. 895-896. Sunt reluate puncte de vedere exprimate 
de A.J.P. Tavlor. 

soluţie negociată (Pacea de la Bucureşti, august 
1913). Războiul cel mare a izbucnit când toată 
lumea se aştepta mai puţin. Dacă ne rezumăm 
la „cauzele mari", vom afirma că, şi fără Sara¬ 
jevo, şi depăşindu-se momentul 1914, războiul 
tot s-ar fi declanşat, cândva, în anii următori. 
Ar fi fost inevitabil. Dacă acceptăm însă com¬ 
plexitatea nesfârşită a interacţiunilor istorice, 
răspunsul va fi mult mai prudent şi mai nu¬ 
anţat. Prilejuri de război ar mai fi apărut, cu 
siguranţă. Dar nu identice cu momentul Saraje¬ 
vo. Un incident de altă natură ar fi dat o altă 
înlănţuire a evenimentelor; un context schimbat 
le-ar fi putut imprima o altă direcţie. Dacă Ma¬ 
rea Britanic şi Germania s-ar fi ciocnit undeva, 
pe mări sau în colonii, lanţul evenimenţial ar fi 
fost, evident, cu totul altul. Dacă ar fi apărut 
grave probleme interne, în Austro-Ungaria, sau 
în Rusia, să zicem, şi atitudinea acestor puteri 
ar fi fost alta decât în 1914. Şi aşa mai de¬ 
parte,.. Ce s-a întâmplat în 1914 n-avea cum 

să se petreacă aidoma, în alt moment şi în alt 

* , 

context. Drumul rămânea deschis spre război, 
dar, de ce nu, şi spre menţinerea păcii, în pofi¬ 
da tuturor contradicţiilor şi tensiunilor. 

Fapt este că, timp de aproape o jumătate de 
veac, din 1871 până în 1914, Europa a avut 
parte de o foarte echilibrată balanţă de putere. 

Cinci mari actori politici îşi împărţeau cea mai 
mare parte din spaţiul european şi se suprave¬ 
gheau reciproc: Marea Britanie, Franţa, Germa¬ 
nia, Austro-Ungaria şi Rusia (ar mai fi fost şi 
al şaselea, Imperiul Otoman, dar, în ciuda di¬ 
mensiunilor sale încă respectabile, „omul bolnav" 
al Europei îşi pierduse treptat din prestigiu). 
Chiar dacă potenţialul lor nu era întru totul 
egal, nici una dintre aceste puteri nu părea a fi 
atât de slabă încât să devină prada celorlalte şi 
nici atât de puternică încât să aspire, singură, 
la hegemonie. Gruparea lor în două blocuri 
rivale: Tripla Alianţă (Germania, Austro-Unga¬ 
ria şi Italia) şi Tripla înţelegere (Franţa, Rusia, 
Marea Britanie) menţine în continuare balanţa 
destul de egală; a dovedit-o, în mod paradoxal, 
chiar războiul, care s-a prelungit neînchipuit 
de mult (în raport cu previziunile iniţiale) toc¬ 
mai fiindcă nici una dintre tabere nu avea o 
suficientă marjă de superioritate. 

Interpretările rămân deschise: rezolvarea, 
în atâtea rânduri, a crizelor a ilustrat oare ca¬ 
pacitatea sistemului de a întreţine pacea pe 
termen nedefinit, sau n-a făcut decât să amâne 
explozia, acumulând de fiecare dată noi tensiuni 
şi amplificând astfel brutalitatea deznodămân¬ 
tului (întocmai unui cutremur de pământ care 
câştigă în intensitate pe măsură ce se pre¬ 
lungeşte intervalul de relativă linişte seismică)? 

4 ' . || S 1 

Din lungul şir al potenţialelor motive de răz¬ 
boi, atentatul de la Sarajevo ar putea să pară 
cel mai puţin grav. Departe, de pildă, de încăr¬ 
cătura explozivă a războaielor balcanice, care 
îşi găsiseră rezolvarea prin Pacea de la Bucu¬ 
reşti din 1913. De data aceasta, nici nu era im¬ 
plicat direct vreun stat sau vreun guvern, ci 
doar un grup de terorişti (oricare ar fi fost legă¬ 
turile Ior cu anumiţi factori politici din Serbia, 
dar nu şi cu guvernul sârb). Ceea ce a creat însă 
o situaţie specială a fost dimensiunea simbolică 
a evenimentului. Uciderea arhiducelui Franz 

*t 

Ferdinand, moştenitorul tronului Austro-Unga- 
riei, şi a soţiei sale era o jignire neînchipuită 
adusă monarhiei habsburgice. Austro-Ungaria 
nu putea să nu reacţioneze, cu riscul de a-şi 
pierde complet credibilitatea de mare putere. 
Chiar dacă vorbim de cauze mari, punctul de 
plecare acesta este! Deşi Serbia nu fusese în 
mod direct amestecată, ea reprezenta totuşi 
singura ţintă aflată într-un oarecare raport cu 
ceea ce se petrecuse. Ocazie, de altfel, bine-venită 
pentru a regla un diferend mai general cu mi¬ 
cul stat vecin, punând capăt agitaţiei „sud-slave“ 
întreţinute la Belgrad, care afecta, evident, in¬ 
teresele şi securitatea monarhiei habsburgice. 
Seamănă destul de bine reacţia de atunci a 
Austro-Ungariei cu reacţia Statelor Unite după 

atentatul de la 11 septembrie 2001: o similară 
încărcătură simbolică şi impulsul de a lovi în 
replică, fie şi „la nimereală 44 şi în lipsa unor pro¬ 
be concludente, în vederea obţinerii unor avan- 
taje politice şi strategice mai ample (în cazul 
Statelor Unite, dubla intervenţie în Afganistan 
şi în Irak). Dar tocmai această încărcătură spe¬ 
cială a momentului Sarajevo în raport cu alte 
momente de criză poate fi un argument în spri¬ 
jinul tezei că războiul nu era inevitabil, nu era 
fatal să izbucnească doar din pricina divergen¬ 
telor existente. Si asa, factorii de decizie din 
Âustro-Ungaria nu au luat în calcul ipoteza 
unui război generalizat. Intenţia lor era să 
pedepsească şi să „liniştească 44 Serbia, nimic 
mai mult. 

Contextul nu ne ajută să dăm un răspuns 
definitiv. Atmosfera epocii e străbătută de cu¬ 
rente contradictorii. Ideologia naţională, aflată 
la zenit, se împăca destul de bine cu logica răz¬ 
boiului: naţiuni le se alcătuiseră unele împotriva 
altora, iar istoria, ştiinţă suverană în epocă, 
alinia cu delectare un şir nesfârşit de episoade 
războinice. Tentaţia extinderii teritoriale, pe 
motive diverse, era prezentă cam la toţi actorii 
europeni. Micile puteri nu erau mai puţin na¬ 
ţionaliste, nici mai puţin războinice decât cele 
mari, mai ales în măsura în care urmăreau un 

proiect de întregire naţională, care trecea însă 

uşor si dincolo de frontierele naţionale rezona- 

* ? ? 

bile. O dovediseră, cu prisosinţă, statele balca¬ 
nice, care se înfruntaseră între ele pentru a 
înfăptui Serbia Mare, Bulgaria Mare şi Grecia 
Mare, toate mult prea mari, fiecare pe seama 
celorlalte, pentru a-şi găsi locul într-un spaţiu 
geografic limitat; intervenind, ca „arbitru 44 , în 
conflict, România a dovedit la rându-i că e dis¬ 
pusă să recurgă la război, prefaţându-şi astfel 
acţiunea de peste câţiva ani. 

Dar nici atuurile păcii nu erau puţine. Naţio¬ 
nalistă, epoca e şi internaţionali stă, într-o di¬ 
namică crescătoare. Naţiunile si indivizii se 

? s 

apropiaseră considerabil în ultimele decenii. 
Graţie mai întâi revoluţiei tehnologice şi indus¬ 
triale. Căile ferate unificaseră lumea, telegraful, 
telefonul, telegrafia fără fir aproape că anulaseră 
distanţele. In preajma războiului, aproape nu 
mai există domeniu, profesiune, ideologie care, 
pe lângă configuraţia naţională, să nu prezinte 
şi prelungiri internaţionale. Nu e simplă coinci¬ 
denţă faptul că tocmai acum se inventează - 
una după alta - limbi internaţionale; cele mai 
cunoscute sunt volapiik , în 1879, creaţia preo¬ 
tului catolic german Johann Martin Schleyer, 
şi esperanto , anunţată în 1887 într-o carte a 
medicului polonez evreu Zamenhof. O limbă 

împărtăşită de toţi însemna un prim pas spre 
depăşirea frontierelor. Sportul se internaţio¬ 
nalizează odată cu jocurile olimpice moderne, 
marea idee a francezului Pierre de Coubertin; 
primul dintre ele desfăşurat la Atena, în 1896. 
Oamenii de ştiinţă din toate domeniile se întâl¬ 
nesc tot mai frecvent în congrese internaţionale. 
Inclusiv istoricii, principalii inventatori ai con- 
flictualei ideologii naţionale; primul lor congres 
se desfăşoară la Paris, în 1900 (urmează Roma, 
în 1903, Berlin, în 1908, Londra, în 1913). So¬ 
cialiştii - prin Internaţionala organizată în 
1889 - îşi asumă în mod explicit ideologia 
internaţionalistă; mişcare naţională si inter- 

* 1 7 7 

naţională totodată, socialismul îşi afirmă ca¬ 
tegoric opoziţia faţă de soluţia războiului. Aşa 
încât nu doar războiul e la ordinea zilei, ci si 

7 î 

pacea, apărarea păcii, promovarea păcii. Premiul 
Nobel pentru pace, instituit prin testamentul 
lui Alfred Nobel, se acordă, alături de celelalte 
patru premii (fizică, chimie, medicină, literatu¬ 
ră), începând din 1901. Numeroase organizaţii 
pacifiste îşi găsesc expresia într-un Birou inter¬ 
naţional permanent al păcii. * 3 Nu încă în pro- 

i——— i ■ r , ■ ■ ■ . - -- r—ţ- 

3. Anne Rasmussen, „Internationalisrn.es au debut 
du XX e siecle“, în Encyclopedie de la Grande Guerre, 
1914-1918 , sub direcţia lui Stephane Audoin-Rouzeau 
şi Jean-Jacques Becker, Bayard, Paris, 2004, pp. 71-82. 

sectele politice, dar în literatura utopică a vre¬ 
mii se merge şi mai departe, imaginându-se, 
intr-un vii tor mai mult sau mai puţin îndepărtat, 
o lume unificată: Statele LTnite ale Europei sau 
chiar o federaţie mondială. 

S-ar zice că, până la urmă, naţionalismul 
s-a dovedit mai eficient decât internaţionalismul, 
iar disponibilitatea conflictuală mai accentuată 
decât dorinţa de pace. în fapt, e imposibil să 
cântărim atitudinile contradictorii pentru a le 
compara „greutatea". încă o dată, să nu consi¬ 
derăm războiul drept rezultat automat, direct 
şi inevitabil al unor cauze „mari", în care caz 
răspunsul ar fi într-adevăr în favoarea unei 
disponibilităţi războinice mai semnificative de¬ 
cât iluzia pacifistă. La originea războiului se 
află mai curând o combinaţie de evenimente 
neprevăzute şi de decizii nefericite. Nu e deloc 
sigur că în lipsa acestora s-ar fi ajuns la război; 
nu e deloc sigur că omenirea era mai înclinată 
spre război decât spre pace şi cooperare. Până 
si rivalităţile economice, socotite de unii autori 
printre cauzele „mari" a le conflagraţiei, nu par 
să fi înclinat balanţa mai mult spre război de¬ 
cât spre pace. Un mare industriaş german 
(Hugo Stinnes, patron al oţelului) declara cu 
câteva luni înainte de declanşarea conflictului: 

„Lăsati-ne încă trei sau patru ani de dezvoltare 

<1 

liniştită şi vom fi stăpânii de necontestat ai 
economiei europene*. Cu alte cuvinte, hegemonia 
Germaniei trecea prin pace, nu prin război (ceea 
ce, dacă nu s-a întâmplat atunci, pare să se 
întâmple acum; după ce a pierdut două războaie, 
Germania s-a pătruns în sfârşit de ideea că 
poate câştiga pacea!). Iată şi concluzia unui 
istoric german, Wolfgang Mommsen: „înainte 
de 1914, nici în Marea Britanie, nici în Franţa, 

7 7 * 

nici chiar în Germania, mediile financiare sai 
economice nu-şi vedeau interesul în recursul la 
un război european cu scopul de a câştiga pieţe 
internaţionale. Dimpotrivă, la nivelul superior 
u marilor bănci şi întreprinderi comerciale cu 
ramificaţii mondiale, ştirea ireversibilităţii intră¬ 
rii în război a produs dezorientare". 4 

E posibil, e logic să ne închipuim o lume care 
ar fi dorit mai curând pacea decât războiul, dar 
care s-a lansat până la urmă, nechibzuit, într-un 
război distrugător? Cât ar părea de curios, e 
intr-adevăr plauzibil: ţine de logica specială a 
istoriei. Oamenii sunt cei care fac istoria. însă 
nu o domină; ajung să fie dominaţi de propria 
creaţie. Combinarea atât de complexă şi alea¬ 
torie a factorilor istorici dă rezultate care scapă 

4. Wolfgang Mommsen, „Rivalites coloniales et econo- 
miques. Imperialismes“, în Encyclopedie de la Grande 
Guerre, op. cit., p. 138. 

de sub control. E de altfel evident, din întregul 
spectacol al istoriei, că nu reuşim să o orientăm 
aşa cum am dori, sau aşa cum ar fi mai bine. 

Un concept trebuie neapărat luat în seamă, 
fiindcă aduce cu sine o importantă schimbare 
de perspectivă. Oamenii nu acţionează în func¬ 
ţie de realităţile brute, ci în funcţie de reprezen¬ 
tări , ceea ce nu e deloc acelaşi lucru. Avem 
* ? 

acces la realitate doar prin filtrul mai mult sau 
mai puţin deformator al modului cum ne-o re¬ 
prezentăm. Când vorbim despre istorie, de pil¬ 
dă, trebuie să conştientizăm faptul că nu vorbim 
propriu-zis despre istorie, ci despre -nodul în 
care o percepem, aşadar despre reprezentările 
istoriei. La fel şi în ceea ce priveşte raporturile 
dintre oameni sau dintre naţiuni. 

3 

O serie de reprezentări au facilitat în 1914 
recursul la război. Prima dintre ele: războiul 
considerat inevitabil ; toată istoria fiind o succe¬ 
siune de războaie, acestea ajunseseră să pară 
inseparabile de condiţia umană. Cea de-a doua: 
războiul necesar ; descătuşare a energiilor acumu¬ 
late, înfruntarea armată permitea revenirea la 
starea de echilibru. Şi, în sfârşit, cel puţin pen¬ 
tru o parte dintre cei care îşi dădeau cu păre¬ 
rea, războiul în perspectivă, războiul apropiat, 
trebuia să fie scurt. De ce neapărat scurt? Fiind¬ 
că mijloacele tehnologice la dispoziţie permiteau 

o lovitură rapidă şi decisivă. Sau fiindcă anga¬ 
jarea întregului aparat industrial şi a unor 
mase enorme de oameni n-ar fi permis prelun¬ 
girea conflictului, sub pericol de asfixiere ge- 

A 

nerală. In fond, ce mai contează argumentele? 
In loc să fie foarte scurt, războiul a fost foarte 
lung, ceea ce demonstrează încă o dată, dacă 
mai e nevoie, cât de mult controlează oamenii 
istoria şi cât de mult valorează „prezicerile". 

Viziunea aceasta deformatoare a unui război 
inevitabil, necesar şi scurt s-ar putea să fi ju- 
cat un rol mai decisiv decât oricare altă „cauză" 
în declanşarea conflictului. Părea o fatalitate, 

> 7 

aşa că oamenii s-au resemnat: cu prea multă 
uşurinţă. Cu siguranţă însă că nici cei mai 
înverşunaţi naţionalişti sau imperialişti n-ar fi 

y 7 5 5 X ? 

recurs la război dacă ar fi ştiut ce avea să ur- 

y 

meze. Cu toţii au minimalizat efectele. „N-am 
vrut aşa ceva", avea să spună împăratul Wil- 
helm II. Nimeni n-a vrut, nimeni n-a gândit 

asa ceva: în orice caz, nu un război de asemenea 

* 7 

proporţii şi cu asemenea consecinţe. 

Pentru a se sugera „evitabilitatea" războiului, 
n-a lipsit nici paralela cu „războiul rece" de 
după cel de-al Doilea Război Mondial, când, în 
condiţiile unei tensiuni încă mai ridicate, lumea 

nu s-a aventurat totuşi într-un conflict nimicitor. 

* 

Comparaţie tentantă, dar nu întru totul adec¬ 

vată. Condiţiile şi atmosfera celor două epoci 
diferă, cel puţin în două puncte esenţiale. în 
„războiul rece" stau faţă în faţă două „super- 
puteri": de ele şi numai de ele depind pacea şi 
războiul; politica internaţională e condusă în 
consecinţă cu mai multă fermitate şi responsa- 

( A 

bilitate. In 1914, deşi se confruntă tot două blo¬ 
curi, centrele de decizie sunt mai multe, iar 
rezultatul mişcărilor diplomatice adesea confuz: 
Germania trebuie să poarte de grijă Austro- 
Ungariei, care îşi are propriile obiective, Franţa 
n-are cum să influenţeze Rusia care îşi duce po¬ 
litica ei, iar Marea Britanie, ca întotdeauna, îsi 
vede de interesele specifice. Dacă mai adăugăm 
şi Imperiul Otoman, şi o putere de rangul doi 
ca Italia, plus ţările mici, rezultă o stare de de- 

.,..'1,1 i li . I | 

zo: dine şi de lipsă de coordonare, departe de 
„armonia terorii ‘ a anilor ’50. Pe de altă parte, 
„războiul rece" urmează celor două mari războaie 
mondiale; nimeni nu-şi mai face iluzii, ca în 
1914, că o înfruntare armată n-ar fi ceva chiar 
atât de grav. Imaginarul războiului s-a modificat 
radical. Oarecum dedramatizat înainte de 1914, 
devine acum „hiperdramatizat", cu perspectiva 
apolicaiipsei nucleare, inclusiv a dispariţiei com¬ 
plete a umanităţii. Hotărât lucru, cele două con¬ 
texte nu se aseamănă, aşa că nu e recomandabil 
să transferăm concluziile de la unul la altul. 

Si atunci? Si atunci, bineînţeles că nu ştim 
nimic din ce ar fi putut să fie, E clar că şi fără 
Sarajevo s-ar fi putut foarte bine ajunge la răz¬ 
boi, cu schimbarea doar a momentului declanşa- 
' * 

tor. Dar mi se pare abuziv să considerăm că 
altă ieşire n-ar fi existat in nici un chip. O is¬ 
torie fără Primul Război Mondial rămâne po¬ 
sibilă, măcar în planul strict al imaginarului. 
O istorie cu adevărat fabuloasă, fiindcă fără 
Primul Război Mondial n-ar fi avut loc o mul¬ 
ţime de evoluţii ulterioare. Lumea de azi ar 
arăta altfel. Desigur, singura istorie e cea care 
s-a petrecut: cu Primul Război Mondial la locul 

A 

lui. Insă discuţia asupra alternativei nu e lip¬ 
sită de interes în planul teoretic al istoriei: ne 
îndeamnă spre luarea în considerare a unui 
mecanism cauzal mai complex şi mai subtil, 
mai puţin tiranic şi mai puţin previzibil decât 
schema explicativă cu care s-au obişnuit istoricii. 


„Vinovaţii 


LA o PRIMA EXAMINARE, vinovaţii - sau prin¬ 
cipalii vinovaţi, socotind că nimeni nu poate fi 
complet exonerat de vină — par uşor de identi¬ 
ficat. Şi-au semnat singuri actul de acuzare. 
Sunt Puterile Centrale: Austro-Ungaria şi Ger¬ 
mania, autoarele declaraţiilor de război, prin 
care s-a angajat conflictul. E cât se poate de 
clar că Austro-Ungaria a căutat cu tot dinadinsul 
confruntarea cu Serbia, trimiţându-i un ultima¬ 
tum aproape inacceptabil, iar după ce acesta a 
fost totuşi acceptat în cea mai mare parte de 
guvernul de la Belgrad, în loc să se mulţumească 
cu ceea ce însuşi Wilhelm II a considerat a fi o 
mare victorie diplomatică, a preferat să declare 
război. Următoarea mişcare a fost ordinul de 

mobilizare a armatei ruse, la care Germania a 
reacţionat cu o dublă declaraţie de război, adre- 
sată atât Rusiei, cât si Franţei. A urmat inva- 

7 ? J 

zia Franţei de către armata germană, conflictul 
dintre Austro-Ungaria şi Serbia generând în 
chip bizar (dar explicabil) un război franco-ger- 
man. Germanii nu se mulţumesc însă să treacă 
doar frontiera franceză, ci, pentru a-şi aduce 
planul strategic la îndeplinire, invadează şi 
Belgia, stat independent şi cu neutralitatea ga¬ 
rantată de puterile europene, inclusiv de Germa¬ 
nia. Mai trebuie ceva? E copleşitor! 

'• /v ' . . 1 ,' vjtV: ' t . j. , ' vi / , ' 

In 1919, prin Tratatul de la Versailles, Ger¬ 
mania a fost declarată răspunzătoare pentru 
declanşarea războiului, ajungând să poarte sin¬ 
gură povara responsabilităţii, odată ce Austro- 
Ungaria nici nu mai exista (iar Rusia ţaristă se 
metamorfbzase într-o Rusie bolşevică rămasă 
în afara noului sistem european). La al Doilea 
Război Mondial — aici nu nai e nici o contro¬ 
versă! - s-a ajuns din pricina politicii agresive 
a Germaniei naziste. Impactul acestui din urmă 
război a fost puternic şi retrospectiv, în interpre¬ 
tarea Primului Război Mondial, confirmându-se 
astfel o agresivitate germană caracteristică. Şi 
evoluţia anterioară a Germaniei - de la Frederic 
cel Mare la Bismarck — a fost aşezată în tiparul 
unei istorii brutale şi agresive. Istoricii germani 
s-au aliniat acestor interpretări, uneori chiar 

cu exces de zel: cazul lui Fritz Fischer, autor, în 
1961, al unei cărţi care a stârnit vâlvă, Griff 
nach der Weltmacht , privitoare la scopurile de 
război ale Germaniei imperiale. Scopuri, evident, 
agresive şi expansioniste în cel mai înalt grad. 
La al XXVI-ea congres al istoricilor germani, 
desfăşurat în octombrie 1964, teza lui Fischer 
a fost adoptată de o largă majoritate. 5 Dacă 
înşişi germanii au sfârşit prin a-şi asuma prin¬ 
cipala vinovăţie, atunci problema ar putea fi con¬ 
siderată închisă. Cine şi de ce să-i mai apere? 

Totuşi, dosarul nu s-a închis. Rămâne mereu 
deschis şi, pe măsură ce se înmulţesc informa¬ 
ţiile şi interpretările, se arată a fi tot mai în¬ 
curcat. Spre deosebire de germanii de după 
Hitler, educaţi în spiritul vinovăţiei, germanii 
din perioada interbelică nici nu voiau să audă 
de vinovăţia ţării lor, îi considerau agresori pe 
„ceilalţi". Chiar să nu fi avut nici o fărâmă de 
dreptate? 

Să derulăm încă o dată evenimentele si să 

? 

privim de data aceasta cu mai multă atentie 

? 

spre toţi actorii dramei. Actul întâi: Serbia ver- 
sus Austro-Ungaria. Interpretarea total defavo¬ 
rabilă Austro-Ungariei porneşte mai întâi de 

5. Am folosit versiunea engleză a cărţii lui Fritz 
Fischer, Germany’s Aims in the First World War, W.W. 
Norton, New York, 1967. 

la minimalizarea atentatului de la Sarajevo (un 
incident care n-ar fi fost chiar atât de grav), 
însă se bazează îndeosebi pe valorizarea proiec¬ 
tului sârbesc si devalorizarea modelului aus- 

* 

tro-ungar. A lua partea Serbiei înseamnă a 
opta pentru statul naţional (deşi Iugoslavia nu 
avea să fie chiar un stat naţional, ci o federaţie 

7 ' 7 

de naţiuni, cu una dintre ele in poziţie privile¬ 
giată). înseamnă mai ales a considera că for¬ 
mula imperială multinaţională era depăşită şi 
condamnată de istorie. Fireşte, Austro-Ungaria, 
si mai ales Ungaria nu erau un model de egali- 
tate între naţionalităţi. Privind însă nu fix la 
1914, ci în perspectivă istorică, nici Iugoslavia 
nu avea să fie chiar un model; dimpotrivă! Cel 
puţin, masacrul recent de la Sarajevo nu poate 
fi pus tot în seama monarhiei austro-ungare. 
Inutil să cămăm în acest conflict Dreptatea, una 
singură. Au fost „dreptăţi"' diferite şi concurente. 
Monarhia habsburgică venea dintr-o epocă an¬ 
terioară fenomenului naţional; nu reusise să se 
adapteze prea bine noii etape istorice, Austria 
prezentă ndu-se ca un conglomerat de provincii, 
cu compoziţie etnică diferită de la una la alta, 
iar Ungaria încercând să adopte, fără succes, 
modelul francez al „naţiunii politice", ceea ce 
presupunea în final asimilarea celorlalte etnii, 
în timp ce ar fi fost mai firesc să testeze o for¬ 
mulă multinaţională. Dar nici „statul-naţiune" 

nu reprezenta, aşa cum s-a putut crede, la 1914 
sau la 1918, ultimul cuvânt al istoriei; ne dăm 
astăzi seama prea bine (toate fazele istorice 
sunt, până la urmă, „tranzitorii"). Aşadar, Ser¬ 
bia îşi avea proiectul său, după cum şi Austro- 
Ungaria îşi avea dreptul său la existenţă, cel 
puţin din propria perspectivă. Dar şi dintr-o 
perspectivă europeană mai largă, ca un element 
important al echilibrului de putere de pe conti¬ 
nent. Şi chiar, în spiritul filozofiei naţionale, ca 
o posibilă viitoare confederaţie de naţiuni egale. 
Din punctul său de vedere, monarhia n-a făcut 
decât să se apere, exagerând poate (iarăşi, „re¬ 
prezentarea" în raport cu realitatea) intenţiile 
şi posibilităţile Serbiei. Nu era însă numai Ser- 
bîa, era şi Rusia. 

A 

I ln mod curios, Rusia a rămas multă vreme 

în umbră în discuţia privitoare la cauze şi res¬ 
ponsabilităţi, desigur şi fiindcă războiul, început 
cu ea, s-a terminat fără ea. Nu era totuşi o bia¬ 
tă ţărişoară inofensivă, ci imperiul cel mai în- 
tins şi mai hrăpăreţ pe care l-a cunoscut istoria 
modernă. Ţelul său geopolitic major rămăsese, 
spre sud, distrugerea Imperiului Otoman si in- 
stalarea controlului rusesc asupra Constantino- 

s . . • 

polului şi strâmtorilor (solicitare acceptată de 
franco-britanici în martie 1915). Rusia era pre¬ 
ocupată totodată de influenţa sa în Balcani, unde 
putea miza pe solidaritatea slavă şi ortodoxă; 

cum Bulgaria se o ientase spre Germania, pio¬ 
nul său principal în regiune rămânea Serbia. 

Un interes maxim pentru Rusia îl prezenta şi 

1 

posibilitatea dezmembrării Austro-Ungariei; se 
întrevedea o extindere spre vest a influenţei 
ruseşti, odată ce bariera austro-ungară ar fi 
dispărut, iar popoarele „eliberate"', în mare mă¬ 
sură, erau de origine slavă (ceea ce avea cu 
adevărat să se petreacă după cel de-al Doilea 
Război Mondial). 

/V 

îndată ce Aus tr o -Ungar i a a declarat război 
Serbiei, Rusia a decretat mobilizarea generală. 
Cam mare totuşi interesul pentru Serbia, şi de¬ 
loc dezinteresat! Ţarul ar fi dorit o mobilizare 
parţială, care să arate fără echivoc că scopul 
urmărit nu e un război general, ci o acţiune li- 
mitată, împotriva Austro-Ungariei. I s-a explicat 
că nu e posibil, nu se putea face mobilizarea 
doar pe jumătate. Sunt istorici, precum Jean- 
Jacques Becker, care consideră că acesta a fost 
momentul de „neîntoarcereF 6 Austro-Ungaria, 
deşi declarase război, încă nu mobilizase. A 
mobilizat imediat după ordinul rusesc de mobi¬ 
lizare. Fără mobilizarea rusă, s-ar fi putut încă 
spera în limitarea conflictului la un duel între 

6. Jean-Jacques Becker, La Grande Guerre , „Que 
sais-je?“, Presses Universitaires de France, Paris, 2005, 

pp. 20-21. 

Austro-Ungaria şi Serbia (nici nu era măcar 
sigur că ar fi fost în favoarea Austro-Ungariei) 
sau chiar la un arbitraj european care ar fi 
evitat războiul. 

Mobilizarea rusă a pus imediat în mişcare 
Germania, ţara cea mai puternică din Europa. 
S-a susţinut că era şi cea mai expansionistă, 
ceea ce nu e deloc sigur. Era însă cu siguranţă 
cea mai temătoare. 

Să explicăm cum stau lucrurile. Viziunea 
lui Bismarck fusese una continentală. Germania 
trebuia să-şi asigure un sistem de alianţe care 
să facă imposibilă revanşa Franţei (înfrântă la 
1870 şi nevoită să cedeze Alsacia şi o parte din 
Lorena) şi orice altă combinaţie împotriva ei. 
Era o politică de forţă, dar în fond mai curând 
defensivă. Lucrurile iau o direcţie diferită odată 
cu înlăturarea lui Bismarck de la putere (1890). 

/V 

In plină expansiune economică, Germania în¬ 
cepe să pretindă explicit mai mult loc sub soare, 
o poziţie internaţională în acord cu puterea ei 
efectivă. Iar prin personalitatea lui Wilhelm II, 
personaj orgolios şi înclinat spre atitudini tea¬ 
trale, discursul capătă accente mai agresive de¬ 
cât fondul real al politicii germane. Extinderea 
imperiului colonial — un imperiu de mâna a 
doua pe lângă cel britanic sau cel francez - este 
unul dintre obiective. Dar de ce i s-ar fi refuzat 

Germaniei ceea ce părea cu totul natural în ca¬ 
zul Marii Britanii şi al Franţei (şi chiar al rege¬ 
lui Leopold II al Belgiei care a stăpânit timp de 
decenii, cu titlu de proprietate personală, imen¬ 
sul teritoriu al Congoului, revenit în 1908 sta- 
tulul belgian)? In ceea ce priveşte Marocul, 
interpretarea curentă este că tot germanii i-au 
provocat în două rânduri pe francezi (crizele 
marocane din 1905 şi 1911), cu alte cuvinte nu 

i-au lăsat să cucerească în linişte această tară 

? * 

care, nu se ştie de ce, li s-ar fi cuvenit. E nece¬ 
sară o echilibrare a interpretărilor, pentru a 
nu judeca folosind două măsuri: Marea Britanie 
şi Franţa, dincolo de mări, şi Rusia, pe două 
sau trei continente, au fost incomparabil mai 
expansioniste decât Germania până în 1914. 
Germania avea complexul celui care se vede 
întrecut de alţii, deşi consideră că ar merita 
mai mult decât ei sau măcar tot atât. Pentru 
moment nu-i rămânea decât să consolideze o 
Europă Centrală, desigur prosperă, dar destul 
de îngustă. Şi să-şi afirme prezenţa pe mări, 
prin construirea accelerată a unei flote (înce¬ 
pând din 1898), care n-avea totuşi mari şanse 
să egaleze vreodată flota britanică. A fost însă 
o sfidare care i-a indispus pe englezi. Şi iar tre- 

i 

buie să ţinem seama de reprezentări: nu de ce 
însemna în fapt programul naval german, ci de 

modul în care era perceput în Marea Britanie, 
şi anume ca o potenţială ameninţare. A fost un 
motiv puternic pentru intrarea Marii Britanii 
în război în 1914, împotriva Germaniei. 

Dacă englezii nu priveau cu ochi buni flota 
germană, în Germania se contura o adevărată 
psihoză a încercuirii. Motivul era alianţa franco- 
rusă, realizată începând din 1891-1892. Adevă¬ 
rul este că ţinta acestei alianţe nu putea fi 
decât Germania, alt obiectiv strategic comun 

j P i i i .. -A 

fiind greu de imaginat. In afara unui potenţial 
conflict cu Germania, nimic nu era de natură 
să apropie cele două ţări: Franţa republicană 
şi Rusia ţaristă, cu alte cuvinte, ţara cea mai 
democratică din Europa şi ţara cea mai puţin 
(sau mai bine zis deloc) democratică. Pentru 
Franţa, fusese ocazia de a ieşi în sfârsit din izo- 

f ' 7 y 

larea în care o împinsese Bismarck. Pentru 
Germania, alianţa franco-rusă prevestea, mai 
devreme sau mai târziu, un război purtat pe 
două fronturi. Nu înseamnă că, privind spre 
1914, trebuie să ştergem cu buretele obiectivele 

imperialiste, de genul celor denunţate de Fritz 

/\ 

Fischer. Insă, în derularea deciziilor care au 
dus la declanşarea războiului, nu pofta de câş¬ 
tig a prevalat în comportamentul şi deciziile 
responsabililor politici şi militari germani, ci 
teama de a se afla în inferioritate, dacă li s-ar 

permite celorlalţi să atace cei dintâi, atât din¬ 
spre Est, cât şi dinspre Vest. 

Printre „reprezentările" pe care le-am evocat, 
nici una n-a contribuit în mai mare măsură la 
aprinderea războiului ca această idee fixă a 
germanilor că vor fi cândva agresaţi de Franţa 
şi de Rusia şi nevoiţi să se apere atât în Est, 
cât si în Vest. Nu a fost un alibi, a fost chiar o 

? 7 

convingere. S-ar fi întâmplat oare aşa? Evident, 
n-avem cum ghici. Pe deasupra, cu cât treceau 
anii - se considera în Germania cu atât peri¬ 
colul sporea, odată cu modernizarea şi indus¬ 
trializarea Rusiei, şi în special cu completarea 
reţelei sale de căi ferate. Mobilizarea armatei 
ruse, încă greoaie, avea să se petreacă atunci 
mult mai repede şi mai eficient. In concluzie, 
cu cât războiul izbucnea mai devreme, cu atât 
mai bine era pentru Germania. De aici nu tre¬ 
buie trasă concluzia că Germania ar fi împins 
la război, se poate considera însă că era mai 
dispusă decât alte ţări să îl accepte. Dacă tot 
trebuia să se petreacă, să înceapă odată! 

N-a existat, în tot cazul, o premeditare ger- 

A 

mană. Intr-o lucrare recentă, minuţios docu- 

* ? 

mentată, referitoare la originile şi declanşarea 
războiului, istoricul britanic Christopher Clark 
este categoric în această privinţă: „...nimic din 
felul în care reacţionează la evenimentele din 

vara anului 1914 nu sugerează că [germanii] 
ar fi considerat criza drept ocazia atât de aştep¬ 
tată pentru a pune în operă un plan preparat 
cu mult înainte în vederea dec an sării unui 
război preventiv împotriva vecinilor lor [...]. De¬ 
parte de a fi stăpâni pe situaţie, decidenţii ger¬ 
mani încearcă din greu să nu se lase depăşiţi 
de evenimente". 7 

Pentru a evita războiul pe două fronturi, 
statul-major german a imaginat soluţia salva¬ 
toare. Este faimosul plan „von Schlieffen", după 
numele şefului statului-major general al armatei 
imperiale între 1891 şi 1905. Soluţie simplă, apa¬ 
rent genială: Germania trebuia să scoată Franţa 
din război înainte ca înceata maşinărie de luptă 
rusească să se pună în mişcare. Pentru aceasta 
era, fireşte, necesar să intre cea dintâi în actiu- 
ne, cu riscul de a fi considerată agresoare. Un 

i 

atac frontal riscând să nu dea rezultatele do¬ 
rite, s-a optat pentru varianta unei largi mişcări 
de învăluire, flancul drept al armatei germane 
înaintând prin nordul Franţei (astfel încât „ul¬ 
timul soldat să atingă marea"), pentru a cădea 

7. Christopher Clark, The Sleepwalkers. How Europe 
went to War in 1914, Allan Lane, Londra, 2012; citat 
după ediţia franceză: Les Somnambules. Ete 1914: corn- 
ment VEurope a marche vers la guerre, Ffammarion, 
Paris, 2013, p. 512. 

în spatele armatei franceze, împresurând Pari¬ 
sul dinspre vest. Totul trebuia executat cu ma¬ 
ximă rapiditate: în câteva — nu multe - săptămâni. 

I 

Partea neplăcută a lucrurilor stătea în faptul 
că, înspre nord, Germania nu avea frontieră co¬ 
mună cu Franţa; între cele două ţări se aflau 

7 ' J 

Belgia şi Olanda. In consecinţă, planul von 
Schlieffen prevedea invadarea acestora: logic 
din punct de vedere militar, dezastruos sub ra¬ 
port politic şi moral. Războiul trebuia însă câş¬ 
tigat. La ce bun să-ţi păstrezi buna reputaţie, 
pierzând războiul? 

Varianta „originară 44 von Schlieffen era ex¬ 
trem ele radicală; „dezgolea 44 aproape complet 
celelalte segmente de front (aripa stângă pe 
frontul de Vest şi întregul fr ont răsăritean) în 
favoarea aripei drepte şi a amintitei manevre 
de învăluire. Succesorul lui von Schlieffen, Moltke 
„cel tânăr 44 (nepotul marelui Moltke, învingătorul 
din 1866 şi 1870), prudent, a mai turnat ceva 
apă în vinul acestuia. Consolidând cât de cât 
şi celelalte sectoare, a slăbit implicit forţa lovi¬ 
turii „decisive 44 . A renunţat, de asemenea, la 
invadarea Olandei, nu însă, fireşte, şi la Belgia 
(se considera că, oricum, în caz de război, Bel¬ 
gia nu şi-ar fi putut păstra neutralitatea, aşa 
că era mai bine să profite de ea germanii decât 

A, 

francezii). In sfârşit, în focul acţiunii, s-a re- 

nuntat si la învăluirea Parisului, arcul descris 

.? ? S 

de armata germană restrângându-se sensibil. 

Rezultatul: un succes parţial, germanii ajun¬ 
gând până pe râul Marna, la câteva zeci de ki¬ 
lometri de Paris. Planul însă, în „splendoarea 44 
sa, a eşuat, francezii rezistând mai bine decât 
îşi închipmseră germanii (de ce, de altfel, o ase¬ 
menea desconsiderare?), iar armata rusă mobili- 

zându-se ceva mai repede şi, la cererea expresă 

* 

a francezilor, declanşând atacul asupra Prusiei 
Orientale. Cum obiectivele prevăzute nu fuse¬ 
seră atinse, a fost nevoie să se retragă două cor¬ 
puri de armată pentru a fi trimise pe frontul de 
Est. Prea târziu pentru a mai participa la bătă¬ 
lia de la Tannenberg, în care generalul Hinden- 
burg zdrobeşte o întreagă armată rusă; trupe 
devenite aşadar „inutile", când ar fi fost atât de 

A 

necesare în bătălia de pe Marna. înfrânţi în faţa 
Parisului, germanii cedează o parte din teritoriul 
cucerit, continuând însă să ocupe, până la sfâr¬ 
şitul războiului, o fâşie destul de largă din 
nord-estul Franţei. 

In aceste condiţii — cum tot au ajuns să lup¬ 
te concomitent pe două fronturi - ar fi fost 
mult mai bine politic, şi chiar şi militar, pentru 
germani să aştepte declaraţia de război a ce¬ 
lorlalţi, în loc să declanşeze ei, primii, ostili¬ 
tăţile. Logica militară a prevalat în acest caz 



42 Primul Război Mondial 


asupra judecăţii politice. Invadarea Belgiei a 
fost actul care a împins Marea Britanie, încă 
ezitantă, să intre în război împotriva Germaniei; 
germanii ar fi trebuit totuşi să ştie cât de mult 
ţinea Marea Britanie la independenţa şi neutra¬ 
litatea acestei ţări aflate chiar „peste drum a de 
insulele britanice (şi, desigur, ştiau, dar totul 
trebuie sacrificat pentru succesul planului von 
Schlieffen). Cealaltă supărare a englezilor ţinea 
de expansiunea navală germană, „reprezenta- 
rea“ unui potenţial pericol depăşind cu siguranţă 
în această privinţă raportul real de forţe (mult 
în favoarea Marii Britanii). Din nou, politica 
germană, „stilul“ german s-au dovedit catastro¬ 
fale; Berlinul ar fi dorit în fond o înţelegere cu 
Londra, dar modul în care a procedat - nu deo¬ 
sebit de rafinat! — părea că anunţă mai curând 
contrariul! 

■a _ 

In sfârsit, Franţa. Mai exista totuşi si Fran- 

T ? > ? ? 

ţa, deşi în săptămânile care au precedat declan¬ 
şarea războiului aproape că nu s-a auzit despre 
ea. Discretă, Franţa se înfăţişează în opoziţie 
perfectă cu gălăgioasa şi agresiva Germanie, 
Aparent, vinovăţia ei ar fi minimă, chiar inexis- 

A 

tentă. In fapt însă, dacă încercăm să desluşim 

cum s-au învârtit rotitele mecanismului în vara 

? 

anului 1914, rolul Franţei apare similar cu al 
Germaniei: nu în privinţa „stilului", ci a efecte¬ 

lor. Susţinând fără rezerve Rusia, Franţa a ac- 

î 7 y 

ţionat simetric cu Germania, în raporturile aces¬ 
teia cu Austro-Ungaria. S-ar putea spune chiar 
că a lăsat Rusiei în şi mai mare măsură impre¬ 
sia că poate să facă ce vrea, în timp ce Germa¬ 
nia, măcar un moment, prin intervenţia lui 
Wilhelm II, a sugerat Vienei să se mulţumească 

1 I* 

cu victoria diplomatică obţinută (susţinând, ce-i 
drept, prin atitudinea guvernului, mai puţin 
pacifistă decât a împăratului, linia intransigentă 
a Vienei şi, implicit, opţiunea militară). Rusia 
nici măcar nu s-a ostenit să consulte Franţa 
asupra oportunităţii mobilizării armatei. Com¬ 
portamentul Parisului îi întărise convingerea 
că, în caz de război, îi va avea oricum alături pe 
francezi. 

Problema „scopurilor de război" se cere pri¬ 
vită cu ceva mai multă subtilitate. Nu e deloc 
cazul cărţii lui Fischer, care e de la început 
pâr ă la sfârşit un act de acuzare la adresa Ger¬ 
maniei şi numai a Germaniei; istoricul ar fi 
câştigat în credibilitate dacă ar fi descris, în 
paralel, de pildă, şi scopurile de război ale Ru¬ 
siei, cu nimic mai puţin îngrijorătoare. Cine 
caută află, desigur, înainte de 1914, tot felul de 
intenţii expansioniste, şi nu doar la germani, ci 
la toţi protagoniştii. Doar că de la intenţii până 
la act e cale lungă, cu atât mai mult cu cât si 

intenţiile sunt de tot felul, adesea contradictorii, 
în funcţie de centrele de putere şi de influenţă, 
ca şi de profilul diverşilor decidenţi; ca să nu 
mai spunem că, la fel ca în oricare joc, mişcările 
unei ţări sunt strâns dependente de mişcările 
celorlalţi. 8 In plus, Germania mai are un factor 
perturbator: personalitatea Kaiserului. Luările 
de poziţie ale lui Wilhelm II, când belicoase, 
când pacifiste, sunt de o incoerenţă totală, con¬ 
tribuind nu în mică măsură la agravarea stării 
internaţionale de nervozitate (deşi — pentru a 
duce până la capăt paradoxul — cel considerat 
adesea drept marele responsabil al războiului 
a fost, în fond, un adept al „competiţiei paşnice"). 
Odată declanşat războiul, scopurile au devenit 
mai concrete şi mai precise. Nimeni nu plăteşte 
un preţ atât de mare, fără să ia în calcul ce ar 
avea de câştigat pe seama adversarilor. în plus, 
„scopurile de război" oferă şi o temă de propa¬ 
gandă internă necesară pentru a imprima con¬ 
vingerea că, oricât ar fi fost de ridicat, preţul 
merita plătit, în vederea rezultatelor scontate. 

La 9 septembrie 1914, Bethmann Hoilweg, 

cancelarul Germaniei, schiţează un astfel de 

7 ? 

8. Complexitatea jocului politic care a condus la răz¬ 
boi, fără ca actorii săi să dorească neapărat un asemenea 
deznodământ, este examinată în detaliu de Christopher 
Clark, op. cit. 

program, scopul general al războiului fiind, 
după el, acela de a asigura „securitatea Reich- 
ului german în vest şi în est pentru tot timpul 

A 

imaginabil. In acest scop Franţa trebuie să fie 
într-atât de slăbită, încât să devină imposibilă 
pentru totdeauna renaşterea ei ca mare putere. 
Rusia trebuie să fie împinsă cât mai departe 
posibil de frontiera estică a Germaniei, iar do¬ 
minaţia ei asupra popoarelor vasale neruse să 

fie înlăturată^. 9 Concret, planul se concentra 

£ / 

deocamdată doar asupra părţii occidentale a 
Europei: Germania ar fi urmat să obţină o rec¬ 
tificare de frontieră spre Franţa şi Belgia şi 
mai ales dominaţia economică prin crearea unei 
„asocieri economice central-europene". în paralel, 
circulau în sfera superioară a puterii şi alte 
proiecte, alte versiuni. Unul dintre acestea su¬ 
gera, pe lângă cedări teritoriale din partea Fran¬ 
ţei, şi compensarea (generoasă) a acesteia, căreia 
ar fi urmat să-i revină jumătatea valonă (de 

s 

limbă franceză) a Belgiei; în asemenea condiţii 
se spera ca Franţa să devină un aliat al Ger¬ 
maniei! 

Franţa, deocamdată, avea mai puţină nevoie 
de proclamarea unor scopuri de război, fiindcă 
cea mai mobilizatoare propagandă era chiar in¬ 
vazia germană şi necesitatea apărării propriului 


9. Fritz Fischer, op. cit., pp. 103-105. 

teritoriu. Insă cine ar fi tentat să considere drept 
tipic „teutone" pretenţiile de hegemonie expri¬ 
mate la Berlin, în 1914, n-are decât să priveas¬ 
că nu spre vreun vag plan francez din acelaşi 
moment, ci spre realitatea concretă a soluţiilor 
de pace impuse după conflict. Franţa a urmărit 
atunci diminuarea la minimum a Germaniei, 
inclusiv prin detaşarea (idealul francez ar fi 
fost anexarea) Renaniei şi a regiunii miniere 
Saarland (Sarre), şi instaurarea unei hegemonii 
politice şi chiar economice franceze în Europa; 
francezii au mai fost temperaţi, cât de cât, în 
urmărirea acestor obiective, de aliaţii anglo-sa- 
xoni (Marea Britanie, mai ales, care nu înţelegea 
ca dezechilibrul european în favoarea Germaniei 
să se transforme într-un nou dezechilibru, în 
favoarea Franţei). Deosebirea consta totuşi în 

J y 

„talia" diferită a celor două ţări; nici demografic, 
nici economic, Franţa nu avea dimensiunea şi 
posibilităţile Germaniei. 

Scopurile mari de război, tentaţiile impe¬ 
rialiste nu pot fi, desigur, scoase din ecuaţia 
conflictului mondial. E de presupus chiar ca 
Germania să le fi avut într-o măsură mai mare 
decât alţii. Se simţea „înghesuită" pe continent, 
în timp ce concurenţii săi (Rusia, Franţa, Ma¬ 
rea Britanie, Statele Unite) îşi extinseseră im¬ 
periile fără încetare; mai mult chiar, se considera 

ameninţată, în însăşi existenţa ei, de tăvălugul 
slav spre est, iar spre vest de „latini", aliaţi 
eventual cu anglo-saxonii. Realitate a îngrădirii 
şi a primejdiei, sau „reprezentare" cel puţin 
exagerată? Ce importanţă mai are? încă o dată, 
nu realităţile, ci reprezentările conduc jocul. 
Oricum ar fi şi oricât vor fi cântărit cauzele 
mari şi reprezentările de tot felul, determinant 
a fost însă mecanismul concret al declanşării 

y 

incendiului. Asasinarea lui Franz Ferdinand, 
decizia Austro-Ungariei de a pedepsi Serbia, 
mobilizarea armatei ruse, invazia germană a 
Franţei şi a Belgiei au fost verigile lanţului 

cauzal, rotiţele mecanismului declanşator. Rotita 

* ? 

germană e de departe cea mai bătătoare la ochi. 
Rotiţa franceză, aproape invizibilă. în plan mo¬ 
ral, germanii au ieşit foarte sifonaţi. Dar me- 
canismul, ca să funcţioneze, avea nevoie de 

A 

toate rotiţele. In sens strict funcţional, nu era 
una mai importantă decât altele. Dacă un bos¬ 
niac exaltat no l-ar fi ucis pe arhiduce, n-ar fi 
fost (cel puţin, n-ar fi fost atunci) război. Dacă 
Germania n-ar fi sprijinit Austro-Ungaria, n-ar 
fi fost război. Dar probabil n-ar fi fost război 
nici dacă Franţa ar fi a cras atenţia Rusiei că 
nu e cazul să se precipite. Rotiţa franceză n-a 
acţionat nici ea în direcţia păcii. Până la urmă, 
răspunderea e împărţită, şi n-avem cum să cal¬ 
culăm „procentele de vinovăţie". 

y 

De la învinovăţirea exclusivă a Germaniei 

y 

şi a aliaţilor săi la recentele interpretări care 
se vor cât mai echilibrate, drumul este lung. Au 
contribuit la schimbarea de perspectivă şi cer¬ 
cetările istorice aprofundate, au contribuit însă - 
decisiv - noile raporturi europene. Apropierea 
franco-germană a netezii şi retrospectiv o isto¬ 
rie altădată dramatizată în spirit conflictual. 10 
Cea mai bună ilustrare o oferă manualul co- 

h . 

mun de istorie franco-german. Iată ce li se 
spune elevilor cu privire la cauzele războiului: 
„Ambiţiile maritime si coloniale ale Germaniei 

77 * y 

şi puterea sa economică tensionează relaţiile 

A 

cu Anglia. In imperiul lui Wilhelm II se impune 
ideea unei încercuiri de către puterile Antantei 
şi a caracterului inevitabil al războiului. Legile 
militare germane din 1912 şi 1913 măresc efec¬ 
tivele şi, în 1913, Franţa adoptă «legea de 3 
ani» [lege care mărea de la 2 la 3 ani durata 
serviciului militar, pentru a spori efectivul ar¬ 
matei franceze]. Rusia, atentă la interesele 
slavilor, mai ales ale celor din Serbia, şi Austro- 
Ungaria, neliniştită în ceea ce priveşte coeziunea 
imperiului său multinaţional, se află în con cu- 

10. O istorie comună, franco-germană, a Primului 
Război Mondial: Jean-Jacques Becker şi Gerd Krumeich, 
La Grande Guerre. Une histoire franco-allemande, Tal- 
landier, Paris, 2008. 

renţă în Balcani... a Cât despre mecanismul 
declanşator: „solidarităţile diplomatice, senti¬ 
mentul caracterului ineluctabil al războiului si 

7 

teama unei întârzieri în mobilizare îl fac să fie 
in controlabil^. 11 

Nimeni nu mai e pus, aşadar, la stâlpul infa¬ 
miei, vinovăţia e atenuată şi difuză. Să sperăm 
că o asemenea interpretare, nuanţată, e mai 
aproape de adevăr. Nu e insă cazul să ne facem 
iluzii cu privire la obiectivitatea istoriei sau a is¬ 
toricilor. Ideologia solidarităţii europene îşi spune 
astăzi cuvântul la fel cum şi l-a spus ideologia 
confruntării dintre naţiuni, în urmă cu un veac. 


11. Histoire / Geschichte. L’Europe et le monde du 
congres de Vienne â 1945 , sub direcţia lui Peter Geiss, 
Daniel Henri şi Guillaume Le Quintrec, Nathan, Paris, 
2008, p. 192. 

ÎN mod cert, Germania era cea mai puternică 
şi mai performantă dintre ţările angajate în con¬ 
flict în 1914. Imperiul german, creat în jur 
Prusiei, în 1871, cunoscuse o creştere accelerată, 
lăsându-şi în urmă concurentele europene. Avea, 
la 1871, o populaţie de 39 de milioane de lo¬ 
cuitori, puţin mai mult decât Franţa (38 de 

milioane) şi decât Marea Britanie (35 de mili- 

/\ 

oane). In 1914, ajunge însă la 67—68 de milioane, 
în timp ce Franţa abia atinsese 40 de milioane, 
iar Marea Britanie crescuse la 45 de milioane. 
Partea sa din PIB-ul mondial, apreciată pentru 
1870 la 6,5%, la egalitate cu Franţa, urcă în 
1913 la 8,7%, faţă de Franţa - 5,3%; în acelaşi 
interval, Marea Britanie scăzuse de la 9% la 

8,2%. Aşadar, în momentul când începe Primul 
Război Mondial, economia germană ocupă pri- 
mul loc în Europa (şi al doilea pe glob, după 
Statele Unite ale Americii, a căror parte din 
PIB-u! mondial crescuse de la 8,8% în 1870, la 
18,9% în 1913; Marea Britanie, propulsată pe 
primul loc de Revoluţia industrială, coboară 
două trepte, aşezându-se pe locul al treilea 12 ). 
In plus, economia germană excela în ramurile 
noi şi tehnologiile de vârf: industrie dumică, 
aparatură electrică, produse farmaceutice... 
Aceeaşi dinamică în plan cultural si ştiinţific. 
Universităţile germane erau reputate drept 
cele mai bune din întreaga lume. Savanţii ger¬ 
mani dădeau tonul în mai toate domeniile de 
cercetare: de la fizică, chimie şi biologie, până 
la filologie şi istorie. Din 1901 (când încep să 
fie acordate) şi până în 1918, Germania obţine 
17 premii Nobel ştiinţifice (6 pentru fizică, 7 
pentru chimie, 4 pentru medicină), tot atâtea 
câte au luat laolaltă Franţa (8 premii), Marea 
Britanie (7) şi Statele Unite (2). 

Succesul rapid poate fi periculos. Stârneşte 
invidii de jur împrejur şi riscă totodată să-l îm¬ 
bete pe beneficiar, împingându-1 la atitudini şi 
reacţii excesive. In cazul Germaniei avem de-a 

12. Angus Maddison, The World Economy, voi. 2, His- 
torical Statistics, OECD, 2006, p. 641. 

face cu un amestec de frustrări şi de nemăsu¬ 
rat orgoliu: o mare putere, căreia nu i se acorda 
importanţa cuvenită! Amestecul acesta explică 
în bună măsură lipsa de tact şi greşelile fla¬ 
grante comise în politica internaţională (înce¬ 
pând cu provocările inutile la adresa Angliei şi 
Franţei), care au făcut-o să pară mai agresivă 
decât era în realitate. 

O problemă nesoluţionată a Germaniei consta 
în insuficienţa controlului asupra Puterii. Reich¬ 
stagul (camera inferioară a Parlamentului) se 
alegea democratic, prin vot universal (masculin), 
însă guvernul nu era responsabil în faţa aleşilor, 
cancelarul fiind numit (sau destituit) de împărat. 
La vârf, politica se făcea, aşadar, într-un cerc 
restrâns şi închis. Se adăuga, în buna tradiţie 
prusacă, şi o influenţă considerabilă a corpului 
militar, practic independent de punerea civilă 
şi ascultând doar de împărat. Riscul era ca, în 
timp de război, autoritatea să devină şi mai 
autoritară, iar militarii să capete şi mai multă 
putere. Ceea ce s-a şi întâmplat. Or, nimic nu 
e mai dezastruos decât un război condus de 
militari, prea uşor înclinaţi să uite că războiul 
e doar un mijloc şi nicidecum un scop în sine. 

Pe de altă parte, caracteristică Germaniei 
era şi o foarte puternică mişcare socialistă, ani¬ 
mată de o ideologie republicană, anticapitalistă, 
antimilitaristă şi antirăzboinică. Cu peste un 

milion de aderenţi, Partidul Social-Democrat 
era cel mai mare partid socialist din lume şi cel 
mai mare partid din Germania, obţinând, la 
alegerile din 1912, 35% din voturi (un german 
din trei a votat socialist!) şi devenind astfel, cu 
28% din mandate, primul partid din Reichstag. 
Deocamdată, socialiştii erau ţinuţi departe de 
centrul puterii, dar momentul lor se apropia, 
ceea ce prevestea fie o restructurare corespun¬ 
zătoare a sistemului, fie, pur şi simplu, dispariţia 
monarhiei. Totuşi, în august 1914, socialiştii, 
adversari fermi ai războiului, şi-au declarat 
acordul cu războiul purtat de Germania, votând 
în Reichstag creoitele necesare. Până şi ei îm¬ 
părtăşeau convingerea că patria era ameninţată 
şi că Germania, în ciuda aparen ţelor, se angajase 
într-un război defensiv, de apărare a existenţei 
sale. Cu atât mai mult cu cât în tabăra opusă 
se afla Rusia, puterea reacţionară prin excelenţă, 
diabolizată de socialişti, începând cu Karl Marx 
(printr-o ironie a istoriei, tocmai Rusia avea să 
devină la scurt timp patria socialismului victo¬ 
rios - intr-o versiune foarte diferită însă de so¬ 
cialismul visat în Occident). 13 

A 

In Germania domnea convingerea că războ¬ 
iul nu poate fi pierdut. E drept că, în ceea ce 


13. Despre Germania, în general: Lucian Roia, Trage¬ 
dia Germaniei , 1914-1945 , Humanitas, Bucureşti, 2012. 

priveşte capacitatea industrială şi militară, 
nici un alt stat european nu se ridica la nivelul 
ei. Problema era cu câţi adversari avea să se 
confrunte şi pe câţi dintre potenţialii săi aliaţi 
mai putea să se bizuie. Intrarea Angliei în răz- 
boi (consecinţă imediată a invaziei Belgiei) a 
fost o primă lovitură îngrijorătoare; însemna 
nu numai un plus de efective adăugate armatei 
franceze, dar si o ameninţătoare blocadă a mă- 

* 7 7 

rilor, interzicând germanilor orice sursă de apro¬ 
vizionare în afara Europei. Pe de altă parte, 
s-a petrecut defecţiunea aliaţilor: Italia şi Ro¬ 
mânia, ambele atrase de perspectiva câştigurilor 
teritoriale pe seama Austro-Ungariei. Italia se 
alăturase în 1882 Germaniei si monarhiei habs- 
burgice, formându-se astfel Tripla Alianţă. Era 
o replică dată Franţei, care îşi instalase stăpâ¬ 
nirea în Tunisia, năruind visul colonial italian. 
Acum, în 1914, Italia îşi găsise altă direcţie de 
acţiune: ţinuturile de la frontiera cu Austro-Un- 
garia, Tirolul în principal, cu populaţie parţial 
italiană, şi chiar o extindere pe ţărmul estic al 
Adriaticii, dincolo de spaţiul etnic italian. Ro¬ 
mânia, la rândul ei, se alăturase Triplei Alianţe 
în 1883, pentru a-şi asigura securitatea în ra¬ 
port cu Rusia; odată izbucnit războiul, teama 
de Rusia s-a dovedit mai puţin motivantă de¬ 
cât dorinţa de alipire a provinciilor majoritar 
româneşti din Austro-Ungaria: Transilvania şi 

Bucovina. Pentru Germania, Austro-Ungaria 
nu se arăta chiar aliatul ideal. Prin structura 
ei multietnică, aţâţa iredentismele de jur îm¬ 
prejur, Ţări care ar fi fost poate înclinate să 
meargă cu Germania nu erau deloc dispuse să 
meargă cu Austro-Ungaria; erau de fapt inte¬ 
resate să meargă împotriva ei (şi, implicit, a 

__ A 

Germaniei ). In plus, în contrast cu atât de efi¬ 
cienta Germanie, Austro-Ungaria era un orga¬ 
nism complicat, care funcţiona greoi şi nu 
deosebit de eficient. Armata sa nu a strălucit 
deloc, nici faţă de Serbia, nici faţă de România, 
nici faţă de Italia, iar pe teatrul de operaţii cu 
Rusia cu atât mai puţin. In rest, doar Bulgaria 
(care urmărea să-şi ia revanşa pentru înfrân¬ 
gerea din 1913) şi Imperiul Otoman (aflat de 
două veacuri în conflict cu Rusia) s-au mai ală¬ 
turat Germaniei, Prea puţin în raport cu formi¬ 
dabila coaliţie antigermană. Germania a rămas 
aproape singură, trebuind în multe situaţii să 
suplinească şi insuficienţa aliaţilor. S-a temut 
de războiul pe două fronturi, dar a ajuns să 
lupte chiar pe mai multe, socotind şi contribuţia 
adusă la înfrângerea Serbiei, în 1915, şi a Ro¬ 
mâniei, în 1916- 1917 (ca şi încadrarea armatei 
turce cu ofiţeri germani). 

Chiar si asa, si în ciuda eşecului iniţial de 

7 y * j ? ? 

pe Marna, Germania s-a aflat practic tot timpul 
şi pe toate fronturile într-o poziţie de relativă 

superioritate. Insuficient, totuşi, pentru a forţa 
decizia. Nu a fost însă atât de nejustificată cât 
ar părea astăzi credinţa că războiul va fi, to¬ 
tuşi, până la urmă, câştigat. Ce s-ar fi întâmplat 
dacă aliaţii de până la 1914, care o părăsiseră, 
ar fi rămas măcar neutri? Intrarea României 
în război, în august 1916, a costat Germania 
câteva divizii, retrase inclusiv de pe frontul de 
Vest, în toiul bătăliei de la Verdun si trimise în 
Transilvania, unde austro-ungarii nu reuşeau 
să oprească ofensiva românească, şi a concentrat 
apoi, şi pe parcursul anului 1917, importante 
forţe germane. Cu aliaţi care s-ar fi descurcat 
singuri mai bine, Germania ar fi avut o şansă 
în plus. 

Numirea, în august 1916, a mareşalului Hin- 
denburg — asistat de generalul Ludendorff - în 
fruntea statului-major general a marcat începu¬ 
tul unei noi etape. Germania devine aproape o 
dictatură militară, cu un guvern şi un parlament 
mai mult de formă. Sub direcţia armatei, se or¬ 
ganizează mobilizarea economică („planul Hin- 
denburg"). Iar în ianuarie 1917, Hindenburg şi 
Ludendorff („creierul" fiind acesta din urmă) 
impun împăratului şi cancelarului declanşarea 
războiului submarin nelimitat. Era răspunsul 
la blocada britanică. Flota germană de subma¬ 
rine începe să scufunde, fără discriminare, nave 
de război şi vase comerciale, atât inamice, cât 

şi neutre. Nu mai contau mijloacele, ci doar 
scopul: tăierea surselor de aprovizionare ale 
adversarilor. A fost iniţial un succes: 885.000 
de tone trimise pe fundul mării în mai 1917, 
700.000 în iunie, un total de 3,5 milioane în 
mai puţin de şase luni. Se întrevedea asfixia 
iminentă a comerţului britanic. Apoi, din păcate 
pentru Germania, tonajele scufundate au în¬ 
ceput să scadă, până când pierderile au devenit 
„suportabile" (în principal, graţie organizării 
convoaielor escortate). Urmarea a fost cu totul 
alta decât cea dorită: nu ruina Marii Britanii, 
ci intrarea în război, în aprilie 1917, a Statelor 
Unite ale Americii, ca răspuns la războiul sub¬ 
marin. După planul von Schlieffen şi invadarea 
Belgiei, a fost a doua mare operaţie germană 
gândită în termeni strict militari şi deloc po¬ 
litici, cu ignorarea tota ă a oricărui principiu 
moral sau de drept internaţional. Explicaţia e 
simplă şi pragmatică: trebuia câştigat războiul, 
iar Germania se afla într-o situaţie ingrată în 
comparaţie cu adversarele ei. Ce alt răspuns ar 
fi putut da blocadei care o afecta din ce în ce 
mai tare? Soluţiile brutale şi cinice adoptate de 
responsabilii germani ţin şi de o anume fata¬ 
litate: au părut a fi - pe drept sau pe nedrept — 
singurele eficiente. Fapt e că, din războiul sub¬ 
marin, care trebuia să îngenuncheze Anglia, 

Germania s-a ales doar cu declaraţia de război 
a Statelor Unite (care poate ar fi intervenit ori¬ 
cum, până la urmă, dar nu chiar atunci, lăsân- 
du-i-se Germaniei un răgaz suplimentar). 

Dacă războiul submarin nu a dat rezultatele 
scontate, o altă decizie a tandemului Hinden- 
burg-Ludendorff s-a dovedit mai judicioasă: 
deplasarea efortului principal de pe frontul de 
Vest pe cel de Est. Faţă de linia aproape imo¬ 
bilă a frontului apusean („războiul de tranşee^), 
în Răsărit operaţiile militare se desfăşurau pe 
spaţii largi; era mai uşor de combinat o lovitură. 
Erau de asemenea sanse ca rezistenta Rusiei 

î ? 

să se dovedească mai slabă ca a aliaţilor occi- 
dentali. Primul Război Mondial a fost si o corn- 
petiţie de „suportahilitate“; corpul social nu 
poate îndura la nesfârşit jertfele şi privaţiunile 
unui război total. Necunoscuta era cine va ceda 
mai întâi. A cedat Rusia, si asa minată de con- 
tradicţii sociale, pe care războiul n-a făcut de¬ 
cât să le ducă la punctul de explozie. E curios 
cum responsabilii Imperiului au lansat ţara cu 
atâta uşurinţă în război (de dragul Serbiei... 
sau al Constantinopoluluî!), când exista prece¬ 
dentul din 1904-1905: dezastruosul război cu 
Japonia, urmat de un val revoluţionar. Dubla 

revoluţie din februarie si octombrie 1917 a avut 

•> * 

ca rezultat prăbuşirea ţarismului, victoria în 

cele din urmă a bolşevicilor, dezmembrarea par- 

■ jj 1 

ţială a imperiului şi câţiva ani de război civil. 
Prin Tratatul de la Brest-Litovsk (3 martie 
1918), Rusia sovietică renunţa la Ucraina, la 
Polonia, la Bielorusia, la ţările baltice, intrate 
toate, ca state „semiindependente", în orbita 
Germaniei. Era, pentru Germania, un succes 
de proporţii. România, care, după înfrângerea 
din 1916 şi abandonarea sudului ţării, reuşise 
să apere cu succes în 1917 teritoriul neocupat 
al Moldovei, e nevoită la rândul ei să încheie 
pace separată; n-avea cum să continue singură 
rezistenţa, când întregul front răsăritean se pră¬ 
buşise. Germania câştigase pe jumătate războ¬ 
iul. Dimpotrivă, pentru aliaţii occidentali, 1917 
a fost un an foarte prost. Chiar dacă războiul 
submarin nu reuşise, pierderile suferite erau 
enorme. E drept, America intrase în război, dar, 
până să treacă trupele sale Atlanticul, înfrânge¬ 
rea Rusiei şi a României crea o situaţie pericu¬ 
loasă, prevestind o apropiată concentrare a 
trupelor germane pe frontul occidental. Tot în 
1917, timp de câteva luni, armata franceză e 
cuprinsă de răzmeriţe; până la urmă nu s-a 
întâmplat nimic grav, semnalul rămânea totuşi 
neliniştitor. Şi în Germania, lipsurile, îndeosebi 
cele alimentare, deveneau tot mai greu de su¬ 
portat; e drept, se putea spera, acum, la o 

ameliorare, graţie exploatării resurselor teritorii¬ 
lor ocupate în Est. 

Oricpm, 1918 a însemnat pentru Germania 
atingerea obiectivului dorit din primul moment: 
acela de a nu lupta decât pe un singur front. 
Logic părea ca războiul să fie acum câştigat, 
până la capăt. A fost însă pierdut, şi încă î 
mod catastrofal. E ceea ce germanii n-au reuşit 
să înţeleagă, şi de aici o întreagă psihodramă 
în perioada imediat următoare, prin recursul la 

teoria complotului şi imaginarea „loviturii de 

/\ 

pumnal" date pe la spate. Intr-adevăr, cum a 
putut Germania să câştige luptând pe două 
fronturi şi să piardă, luptând pe unul singur? 

Ofensiva germană pe frontul de Vest se de¬ 
clanşează la 21 martie 1918 şi, timp de câteva 
săptămâni, pare irezistibilă. Era ultima bătălie! 
Germanii se cred mai aproape ca oricând de 
victorie, iar francezii încep să se teamă că ar 
putea fi mai aproape ca oricând de înfrângere. 
Dar se repetă într-un fel scenariul din 1914: 
este a doua bătălie de pe Marna. înaintarea ger¬ 
mană se înnămoleşte, iar trupele reunite fran- 
co-an gl o-americane, sub comanda mareşalului 
Foch, preiau ofensiva începând din 18 iulie. 
Pentru Germania, războiul era pierdut, aproape 
de pe o zi pe alta! 

Răsturnarea de situaţie, spectaculoasă, ne- 

-i A 

aşteptată, e totuşi întru totul explicabilă. In ul¬ 

tima ofensivă, germanii îşi aruncaseră cele din 
urmă resurse. Soldaţii erau subalimentaţi, epu- 
izaţi. Ii mai ţinea doar speranţa unei victorii 
apropiate, năruită odată cu oprirea înaintării. 
Diviziile se goleau treptat de oameni, până la 
punctul de a deveni aproape fictive; pe zi ce tre¬ 
ce, se înmulţeau dezertările sau neîntoarcerile 
din permisii. Moralul se prăbuşise iremediabil, 
pe front, ca şi în spatele frontului. In principiu, 
s-ar fi putut trece la un război defensiv, dar şi 
acesta cu finalul cunoscut dinainte, odată ce 
forţa adversarilor creştea fără încetare, prin 
afluxul trupelor americane (ca şi prin sprijinul 
economic şi financiar acordat de Statele Unite). 
Şi cum s-ar fi putut continua, cu oameni care 
nu mai voiau să lupte? Nici măcar o pace „albă" 
nu mai era posibilă; Germania ar fi putut să 
câştige războiul, dar, necâştigându-1, era condam¬ 
nată să-l piardă. 

Se adăuga şi defecţiunea propriilor aliaţi, 
care, şi aşa, nu o ajutaseră prea mult, şi adesea 
chiar o stânjeniseră. Bulgaria, prima, semnează 
armistiţiul (echivalent cu o capitulare), la 29 sep- 
tembrie 1918. In aceeaşi zi - si nu e o coinci- 

? î 

denţă — Ludendorfî cere guvernului german să 
facă demersuri în vederea păcii, alternativa 
fiind înfrângerea, invadarea ţării şi haosul re¬ 
voluţionar. Urmează Turcia, care iese din război 

la 30 octombrie 1918. Si, în sfârsit, Austro- 

y 7 y 7 

Ungaria, la 3 noiembrie 1918: o Austro-Ungarie 
care de fapt încetase să mai existe, mai multe 
dintre naţiunile componente proclamându-şi 
deja independenţa (inclusiv Ungaria, la 30 sep¬ 
tembrie). Descompunerea dublei monarhii a 
fost un proces rapid, ca şi înfrângerea Germaniei. 
Până în toamna anului 1918, Austro-Ungaria 
dovedise o coeziune remarcabilă, care părea a 
dezminţi presupusa dorinţă de independenţă a 
naţionalităţilor; aceasta s-a manifestat însă din 

? y 7 

plin în ultimele săptămâni de război. Austria 
avea să se transforme rapid dintr-un mare im¬ 
periu în r-o mică republică. 

Scenarii de victorie germană se pot imagina 
oricâte, şi nu sunt defel nerealiste, de vreme ce 
totul s-a jucat pe muchie de cuţit, şi chiar în con¬ 
diţii de superioritate, până aproape de sfârşit, 
a armatei germane. Cert este că Germania ar 
fi fost avantajată de un război mai scurt. Tim¬ 
pul a lucrat în favoarea celorlalţi, care dispuneau 
de deschidere spre lumea întreagă, în timp ce 
Germania era ferecată în spaţiul limitat al Eu¬ 
ropei Centrale. Insuficienţa resurselor a fost 

-A, 

marea ei problemă. încălcarea principiilor de 

' JF i . 

morală în favoarea logicii pur militare (planul 
von Schlieffen, războiul submarin...) s-a întors 
de fapt împotriva ei. Ca şi subaprecierea adver¬ 
sarului: Franţa, în 1914, a rezistat incomparabil 

mai bine faţă de cum îşi imaginau germanii, şi 
nici Rusia n-a fost chiar atât de uşor de scos 

e 

din luptă. 

Aparent, nu trebuia adăugat prea mult pe 
talerul Germaniei pentru ca balanţa să încline 
în favoarea ei. Ce s-ar fi întâmplat dacă Româ¬ 
nia, în august 1914, în loc să-şi proclame neu¬ 
tralitatea, s-a r fi alăturat Germaniei, asa cum 
considera Carol I că ar fi fost de datoria sa? 
Bineînţeles că nu ştim ce s-ar fi întâmplat; dar 
n-a lipsit ipoteza potrivit căreia consolidarea, 
prin armata română, a frontului răsăritean al 
Puterilor Centrale ar fi permis Germaniei, în 
vest, acel plus de care avea nevoie pentru a da 
Franţei lovitura decisivă. 

Ipoteza cea mai tentantă e probabil aceea a 
neangajării Germaniei în războiul submarin. 
Ceea ce i s-a părut atunci comandamentului de 
la Berlin a fi soluţia salvatoare a devenit prin¬ 
cipala sursă a înfrângerii. Probabil că, în lipsa 
acestei strategii care a afectat grav, pe lângă 
comerţul aliaţilor, interesele neutrilor, şi înde¬ 
osebi ale Americii, Statele Unite n-ar fi intrat 
în conflict (oricum, n-ar fi intrat atunci). Fără 
americani, franco-britanicii riscau să fie înfrânţi 

y 

(şi aşa, s-au aflat în 1918 Ia doi paşi de î ifrân- 
gere). Poate că n-ar fi fost înfrânţi, dar e greu 
de crezut că ar fi putut să învingă. Sprijinul 

Statelor Unite a creat un cert dezechilibru în 
favoarea lor (acces nelimitat la creditele şi la 
piaţa americană şi un corp expediţionar care, 
chiar dacă s-a angajat târziu în luptă, şi-a avut 
partea iui de contribuţie în campania anului 
1918 şi a însemnat mai ales o garanţie pentru 
viitor; dacă războiul se prelungea, armata ame¬ 
ricană ar fi devenit forţa principală a coaliţiei, 
aşa cum avea să se întâmple în al Doilea Răz¬ 
boi Mondial, şi am fi avut o „pax americana' 4 , cu 
atât mai mult cu cât Rusia ieşise din joc). Pe 
scurt, fără Statele Unite, Franţa si Marea Bri- 

7 7 3 ? 

tanie ar fi fost obligate, în cel mai bun caz, să se 
mulţumească cu o „pace albă" în Apus: fără 
învingători şi învinşi. 14 Doar că nu trebuie uitat 
că între timp Germania învinsese în Est şi era 
deja stăpână peste o bună parte din Europa 
Centrală si Răsăriteană. O asemenea pace ar fi 

? x 

reprezentat pentru ea o victorie de proporţii. 

O altă greşeală a comandamentului german 
poate fi considerată dezangajarea tardivă şi in¬ 
completă de pe frontul de Est. Vrând să obţină 
cât mai mult, germanii au tărăgănat negocierile 

14. Opinia unui istoric francez: „Dacă Statele Unite 
n-ar fi intrat în război, Franţa şi Marea Britanie ar fi 
trebuit, probabil, să accepte să semneze o pace albă“ 

jf 

(Andre Kaspi, „Les Etats-Unis dans la guerre. Avril 
1917-110vembre 1918“, în Encyclopedie de la Grande 
Guerre, 1914-1918 , op, cit ., p. 516). 

cu ruşii (ceea ce au făcut şi aceştia, sperând, în 
ceea ce-i priveşte, să piardă cât rnai puţin), iar 
apoi, pentru a-şi asigura controlul şi în vederea 
exploatării teritoriilor ocupate, au menţinut în 
regiune un număr mare de militari, efective 
care le-ar fi fost mult mai utile pe frontul de 
Vest. 15 Fără intrarea în război a Statelor Unite, 
Germania ar fi putut câştiga. Fără intrarea în 
război a Statelor Unite si dacă si-ar fi folosit 

? 7 

din plin trupele disponibile de pe frontul răsă¬ 
ritean, şansele ei de a obţine victoria ar fi de¬ 
venit considerabile. 

Şi atunci, chiar să nu fi avut deloc dreptate 
cei care au mizat în 1914 pe Germania? într-un 
moment când nimeni nu lua în considerare 
intervenţia Americii. Germania a pierdut, dar 
putea la fel de bine să iasă câştigătoare. 


15. „Pentru a-şi păstra cuceririle, germanii au trebuit 
să-şi menţină în Est aproximativ 40 de divizii. în rea¬ 
litate, din lăcomie, generalii germani (susţinuţi de o 
mare parte a opiniei publice) au lăsat să le scape şansa. 
Abia la 27 august 1918 s-a semnat un acord germano- 
sovietic secret, un fel de alianţă între Germania si 
puterea sovietică, ce permitea Germaniei să transfere 
în Vest un anumit număr de divizii. Câteva săptămâni 
mai devreme, vreo douăzeci de divizii suplimentare i-ar 
fi permis să câştige războiul; acum era prea târziu.“ 
(Jean-Jacques Becker, La Grande Guerre , op, cit., p. 66) 

interpretarea romanească a Primului Răz¬ 
boi Mondial se înscrie într-o întreagă mitologie. 
Nimic mai firesc, de altfel, de vreme ce aici se 
află actul fondator al României moderne. Ro¬ 
mânia, în configuraţia ei actuală, este creaţia 
Primului Război Mondial (chiar dacă s-a mai 
pierdut o parte din teritoriul interbelic al Ro¬ 
mâniei Mari). 

Mitologică este invocarea unităţii naţionale 

ri 

ca un „vis de veacuri^ al românilor, aşadar înce¬ 
pând dintr-o vreme când nimeni în Europa nu 
urmărea asemenea proiecte. Mitologică şi cvasi¬ 
unanimitatea care s-ar fi manifestat în sprijinul 
intrării României în război alături de puterile 
Antantei, în vederea eliberării Transilvaniei. 

La fel, şi trecerea sub tăcere a faptului că opţi¬ 
unea pentru Transilvania însemna si renunţarea 
(aparent, definitivă) la Basarabia. 

Până la urmă, istoria a decis întru totul în 
favoarea românilor, ceea ce l-a făcut pe liderul 
conservator Petre P. Car p să afirme că România 
are atât de mult noroc, încât nici nu-i mai tre¬ 
buie oameni politici competenţi care să se ocupe 
de soarta ţării. 

E o bună parte de adevăr în vorbele lui Carp. 
Decizia guvernului Brătianu (luată în acord cu 
regele Ferdinand şi ratificată de Consiliul de 
Coroană) de a intra în război, în august 1916, 
împotriva Puterilor Centrale, poate să pară as¬ 
tăzi perfect fundamentată. Lui Ionel Brătianu 
şi celor care au gândit ca el li se datorează în 
mare măsură crearea României Mari. Judecăm 
însă aşa fiindcă ştim până la capăt ce s-a în¬ 
tâmplat. în 1916, nimeni nu ştia. Se putea 
constata, dimpotrivă, o oarecare superioritate 
germană, pe diversele fronturi. Statele Unite 
erau încă departe de a-şi fi precizat poziţia, iar 
Rusia se apropia cu paşi repezi de momentul 
revoluţiei (desigur, nici asta nu se putea bănui). 
A declara în acel moment război Austro-Un- 
gariei şi, implicit, Germaniei însemna cel puţin 
o mare imprudenţă. Peste toate, armata română 
s-a dovedit complet nepregătită pentru războiul 

modem. I-a mai revenit şi misiunea, practic im¬ 
posibilă, de a acoperi cel mai lung dintre fron- 
turi: întreg arcul Munţilor Carpaţi şi întregul 
curs al Dunării, de la intrarea fluviului în ţară 
până la Mare (traversând şi frontiera terestră 
a Dobrogei). Germanii încercaseră să evite răz¬ 
boiul pe două fronturi: românii îl acceptau din 
primul moment, ca inevitabil, cu bulgarii şi ger¬ 
manii la sud de Dunăre şi cu austro-ungarii (în 
curând şi cu germanii) de partea cealaltă a 
Carpaţilor. Li se promitea în schimb sprijinul 
foarte nesigur al ineficientului corp expediţionar 
aliat de la Salonic (care ar fi urmat să atace Bul¬ 
garia dinspre sud) şi al unei Rusii care n-avea 
deloc intenţia să-şi prelungească frontul la ne¬ 
sfârşit si nici nu dorea o Românie victorioasă 
(şi cu prea multe pretenţii) la masa tratativelor. 
Brătianu a aruncat ţara într-un neînchipuit 
dezastru, singura justificare a deciziei luate 
fiind convingerea că, orice s-ar întâmpla, An¬ 
tanta va câştiga războiul, şi România, evident, 
împreună cu ea. Aşa a şi fost. Dar nu fiindcă 
Brătianu ar fi gândit impecabil în 1916, ci fiindcă 
aşa a decis Istoria în 1918. Desigur, decisiv ră¬ 
mâne până la urmă faptul că s-a tras cartea 
câştigătoare. 

Corespundea „intrarea în acţiune" din august 
1916 unui „ideal naţional" împărtăşit de toţi 

românii? Ar fi prea mult spus. Cei mai mulţi 
dintre români, ţărani (80% din populaţie) şi ne¬ 
ştiutori de carte (60%), aveau cu totul alte preo¬ 
cupări şi alte griji; probabil că nici nu auziseră 
de „idealul naţional 44 . Acesta era prezent în sfe¬ 
ra mult mai restrânsă a „opiniei publice", for- 

*p 

mată din persoane cu un oarecare fond de 
cultură şi manifestând mai mult sau mai puţin 
interes pentru treburile publice. Dar nici opinia 
publică nu se manifestă autonom. E rezultatul 
unei modelări ideologice (prin sistemul de edu¬ 
caţie, în primul rând) şi înregistrează în perma¬ 
nenţă impulsurile venite dinspre clasa politică 
şi mijloacele de informare. La acest nivel, în- 
tr-adevăr, sentimentul majoritar era acela al 
unei întregiri naţionale în primul rând cu Tran¬ 
silvania şi al solidarităţii cu Antanta, îndeosebi 
cu Franţa, marele reper cultural al elitei româ¬ 
neşti. Transilvania plus Bucovina păreau a fi o 
răsplată suficient de convingătoare, pentru a 
uita cu totul cealaltă provincie românească, Ba¬ 
sarabia, de care nici nu putea fi vorba în con¬ 
diţiile alianţei cu Antanta, adică şi cu Rusia. 
Fapt este că Transilvania strălucea mult mai 
tare decât Basarabia în imaginarul românesc; 
era o ţară mai întinsă, mai frumoasă, mai bo¬ 
gată si care îsi adusese o contribuţie substantia- 
lă la cultura românească modernă. Alegere 

explicabilă, dar presupunând şi preţul de ri¬ 
goare: deprecierea Basarabiei, împingerea ei a 
marginea preocupărilor naţionale româneşti, cu 
urmări care nu s-au şters până astăzi. 

Aşadar, intrarea în acţiune la 1916 nu avea 
cum să urmărească deplinul ideal naţional, ci 
un ideal naţional trunchiat, cu Tra nsilvania si 

3 / , 

Bucovina, dar fără Basarabia. Pe de altă parte, 
împî nirea proiectului românesc, atât cât se 
putea realiza, nu excludea şi o tentaţie expan¬ 
sionistă, intenţia de a trece si dincolo de fron- 

* JP 

tierele etnice incontestabile. întâlnim şi în acest 
punct o naivă mitologie românească, anume că 
românii n-ar fi dorit niciodată altceva decât să 
fie stăpâni pe propriul lor pământ. Multă vre¬ 
me, ce-i drept, nu-şi permiseseră mai mult de¬ 
cât atât. Odată ca războaiele balcanice, se 
înfiripase însă şi o „mică“ tentaţie imperialistă, 
manifestată atunci prin anexarea Cadrilaterului 
(fără nici o umbră de drept „naţional" românesc). 
Iar acum, în 1916, venise momentul să se pună 
în aplicare, e drept, doar spre limita ei de apus, 
sintagma „de la Nistru pân’ la Tisa", formula 
sintetică a spaţiului românesc. în fapt, Tisa 
străbătea ţinuturi locuite aproape exclusiv de 
unguri; spre deosebire de Nistru, timp de vea¬ 
curi graniţă răsăriteană a Moldovei, nu fusese 
niciodată o frontieră românească. Românii însă 

au insistat şi au obţinut, prin tratatul încheiat 
cu Puterile Antantei (care, deocamdată, promi¬ 
ţând, nu aveau nimic de pierdut), pe lângă te¬ 
ritoriul majoritar românesc, şi actualul Banat 
sârbesc, ca şi o bună parte din ceea ce avea să 
rămână în cele din urmă Ungariei, până la Tisa. 
Când toţi erau cuprinşi de tentaţii teritoriale, 
de ce ne-am închipui că doar România ar fi fost 
un model de moderaţie! 

„Antantofilii“, net majoritari, nu ocupau to¬ 
tuşi întreg spectrul opiniei publice sau al vieţii 

A 

politice. Ii aveau în faţă pe cei pe care tot ei îi 
numeau, cu nedisimulat dispreţ, „germanofili". 16 
Intrau în această categorie, de-a valma, parti¬ 
zanii (nu prea mulţi) ai unei participări la răz¬ 
boi alături de Puterile Centrale, ca si susţinătorii 

7 j } 

(ceva mai numeroşi) ai neutralităţii (neutrali¬ 
tatea României convenind până la urmă Pute¬ 
rilor Centrale, odată ce acestea se conv inseseră 
că nu pot să o atragă în război de partea lor; se 
mulţumeau, în consecinţă, cu rolul României 

j ? ■ 

de furnizoare de materii prime). Minoritari, de¬ 
sigur, „germanofilii nu erau totuşi chiar atât 
de puţini şi nici cu totul lipsiţi de influenţă. 

16. Cu privire la curentul „germanofil^ din România: 
Lucian Boia, „ GermanofiliiElita intelectuală româ¬ 
nească în anii Primului Război Mondial , Humanitas, 

Bucureşti, 2009. 

? 7 

Dezavuaţi însă de Istorie la capătul evenimen¬ 
telor, au rămas marcaţi cu amprenta unei rătă¬ 
ciri naţionale, în cel mai bun caz, dacă nu a 
unei trădări de-a dreptul; în consecinţă, excep¬ 
tând menţionarea în treacăt a câtorva nume, 
istoriografia românească nici nu s-a prea mai 
ocupat de ei; deranjau, prin prezenţa lor, unani¬ 
mitatea imaginară din jurul proiectului naţional. 

In termeni politici, cam jumătate din membrii 
Partidului Conservator, unul din cele două mari 
partide ale ţării, erau „germanofili", în frunte 
cu liderii săi istorici: Petre P. Carp, Titu Ma- 
iorescu şi Alexandru Marghiloman. Dintre li¬ 
beralii mai cunoscuţi, doar câţiva; printre aceştia, 
totuşi, Constantin Stere, basarabean de origine, 
figură importantă a vieţii intelectuale (fondator 
al Vieţii româneşti şi rector al Universităţii din 
Iaşi) şi politice româneşti. Interesant e şi ap¬ 
tul că „germanofilii" par a se înmulţi pe măsură 
ce urcăm spre vârfurile elitei intelectuale, unde 
nu sunt mai puţin bine reprezentaţi decât 
adversarii lor; printre profesorii universitari 
sau printre academicieni, ca şi printre scriitorii 
mai cunoscuţi, raportul e oarecum egal între 
cele două curente opuse. 

Argumentele lor? Mai întâi, considerau că 
nu era cazul ca România să întoarcă alianţele. 

y 

Se asociase în 1883 cu Puterile Centrale, în 

principal din teama de Rusia; ce motiv ar fi fost 
să se teamă acum mai puţin? „Idealul naţional u , 
din punctul lor de vedere, nu se putea reduce 
la Transilvania. Era totuşi si Basarabia. Si, 

j j * * 

încă, aflată într-o situaţie incomparabil mai grea. 
Românii transilvăneni aveau multe de reproşat, 
şi pe drept cuvânt, clasei conducătoare maghiare, 
Ungaria fiind departe de a asigura cuvenitele 
drepturi egale ale naţionalităţilor. Totuşi, ro¬ 
mânii din Transilvania se bucurau de „avantaje" 
la care basarabenii nici n-ar fi îndrăznit să vi¬ 
seze. Se sprijineau pe o puternică organizare 
bisericească, în jurul celor două mitropolii: or¬ 
todoxă şi greco-catolică, întreţineau o reţea densă 
de şcoli e drept, mai mult şcoli primare, doar 
câteva licee şi nici o universitate), se exprimau 
printr-o presă diversificată şi combativă, dispu¬ 
neau, în plan economico-financiar, de bănci ro¬ 
mâneşti... şi întreţineau, în tot felul, legături 
strânse cu România. Peste toate reproşurile 
care i se puteau aduce, Ungaria era totuşi un 
stat de drept, constituţional şi parlamentar. 
Rusia se înfăţişa însă ca un imperiu autocrat, 
în interiorul căruia românii basarabeni se 
aflau supuşi unei acţiuni sistematice şi eficiente 
de rusificare. „Germanofilii" atrăgeau atenţia 
că e mult mai urgent pentru România să elibe¬ 
reze Basarabia, Transilvania mai putând să 
aştepte momentul, probabil nu prea îndepărtat, 

când dubla monarhie fie s-ar fi restructurat 
radical, devenind o asociere de popoare egale, 
fie s-ar fi spart în bucăţi, înfăptuindu-se astfel 
şi mult dorita unire a Transilvaniei. 

Se adăuga şi faptul că România avea un 
drept incontestabil asupra Basarabie provincie 
răpită Moldovei în 1812, partea ei sudică fiind 
apoi retrocedată în 1856, dar din nou anexată 
de Rusia în 1878. Un drept similar putea in¬ 
voca România şi în ceea ce priveşte Bucovina, 
ruptă tot din Moldova, la 1775, şi anexată de 
austrieci. Transilvania nu se afla însă într-o 
asemenea situaţie. Nu aparţinuse niciodată 
României sau vreunuia dintre principatele care 
formaseră România la 1859. De la începuturi¬ 
le sale statale fusese înglobată în Ungaria şi, 
chiar când Ungaria dispăruse, continuase, prin 
elita sa conducătoare şi prin organizarea de 
stat, să se înfăţişeze ca parte a vechiului regat 
ungar. Românii puteau invoca, fireşte, cum au 
şi făcut, un drept etnic asupra Transilvaniei 
(populaţia românească fiind majoritară), dar 
nu şi vreun drept istoric. Puteau să-i acuze pe 
unguri că îi asupreau sau îi discriminau pe ro¬ 
mâni, dar nu-i puteau acuza că „răpiseră' 4 vreo¬ 
dată Transilvania. 

„Germanofilii" nu se opreau aici. Unii dintre 
ei, cel puţin, admiteau, de dragul demonstraţiei, 
posibilitatea înfăptuirii unei Românii cât mai 

mari. în cazul că războiul va fi câştigat. Dar un 
război câştigat de România însemna -- în şi 
mai mare măsură - un război câştigat de Ru¬ 
sia. Ce mai conta atunci cât de mare va deveni 
România! Tot minusculă avea să rămână în 
raport cu Imperiul Ţarilor. Rusia urma să se 
înstăpânească la Constantinopol şi în Balcani, 
iar dacă Austro-Ungaria dispărea şi ea, avea 
toate şansele să-şi extindă influenţa în întreaga 
Europă Centrală. Era sfârşitul demonstraţiei, 
cu întrebarea subînţeleasă: „La ce ne va folosi 
o mare Românie, dacă România aceasta va fi 
înghi ţită de Rusia?“ 

Argumentele „germanofil lilor“ au fost arun¬ 
cate în aer în 1918. Nu rezultă însă de aici că 
ei n-ar fi gândit rezonabil. N-au fost nici mai 
puţin patrioţi decât ceilalţi: nu înseamnă a fi 
mai puţin patriot dacă îţi doreşti Basarabia de¬ 
cât dacă vrei Transilvania. Ameninţarea ru¬ 
sească nu era o vorbă în vânt; responsabilii 
intrării în război în 1916 au făcut cu totul ab- 

<r 

stracţie de ea: considerau probabil că Franţa şi 
Marea Britanie vor avea suficientă influenţă la 
încheierea conflictului pentru a contrabalansa 
eventualele abuzive pretenţii ruseşti. Cam na¬ 
ivă speranţă! Problema, desigur, nu s-a mai 
pus, fiindcă Rusia a fost scoasă din război în 
1917-1918, dar nimeni nu avea cum să ia în 

calcul o asemenea ipoteză în 1916. Peisajul 
ceniral-european s-ar fi prezentat la sfârşitul 
războiului fără Austro-Ungaria, cu o Germanie 
slăbită, cu o Românie întregită cu Transilvania 
şi Bucovina, dar fără Basarabia, si cu o Rusie 

? ' * ' * - f 

dominantă in întreaga regiune. Fiecare îşi poa¬ 
te imagina scenarii în consecinţă. Ceea ce pu¬ 
tea să se întâmple atunci, dar nu s-a întâmplat, 
avea să se petreacă peste un sfert de veac, la 
sfârşitul celui de-al Doilea Război Mondial, Ru¬ 
sia (sub înfăţişarea Uniunii Sovietice) devenind 
stăpână peste Europa Centrală. Şi de data asta 
s-a evitat ce putea fi încă şi mai rău: anexarea, 
pur şi simplu, a micilor ţări din regiune. Iar 
peste câteva decenii a urmat, din fericire, depli¬ 
na detaşare. Dar nici scenariul unei anexări 
(aşa cum s-a întâmplat cu ţările baltice) nu 
poate fi exclus din istoria virtuală. 

Intrând în război pentru Transilvania şi Bu¬ 
covina, România a obţinut nu numai aceste 
două regiuni, ci şi Basarabia (care făcea parte 
din j oiectul opus). Şi, pentru ca paradoxul să 
fie întreg, neaşteptatul câştig s-a petrecut nu 
îi urma unor victorii, ci a unei înfrângeri ca- 

A 

tastrofale. In 1916, ofensiva peste Carpaţi s-a 
transformat repede în derută, întreg sudul tă- 
rii, inclusiv Capitala, fiind ocupate de trupele 
inamice (în treacăt fie zis, Bucurestiul a fost 

cedat fără luptă, dovedindu-se cu totul inutil 
impresionantul - şi atât de costisitorul - sistem 

, A 

de fortificaţii care îl împrejmuia). In vara anu¬ 
lui 1917, armata română, reorganizată cu spri¬ 
jinii! misiunii franceze, a reuşit să respingă 
asalturile armatei germane, salvând astfel teri- 

A 

toriul neocupat al Moldovei. Insă, la scurt timp, 
degringolada rusească a pus capăt şi rezistenţei 
româneşti. Pacea preliminară de la Buftea 
(martie 1918) şi Pacea „definiţivă“ de la Bucu¬ 
reşti (mai 1918) amputau grav teritoriul ţării, 
prin pierderea Dobrogei şi a lanţului de munţi 
de la frontiera cu Austro-Ungaria, punând tot¬ 
odată România în subordinea economică şi po¬ 
litică a Puterilor Centrale. Este curios cum 
mai toţi istoricii români denunţă cu indignare 
duritatea ocupaţiei germane şi nedreptatea tra¬ 
tatului, uitând, se vede, că nu Puterile Centrale 
atacaseră România, ci invers. în 1914, încă, Ro¬ 
mânia era aliata lor. E drept, tratatul nu o 
obliga să le sară în ajutor, dat fiind că nu ele 
fuseseră atacate (chiar dacă Viena şi Berlinul 
aveau o altă interpretare). De aici însă şi până 
la a intra în război împotriva aliaţilor de ieri 
era cale lungă. Obiectivul fiind, desigur, elibe¬ 
rarea românilor transilvăneni de sub asuprirea 
ungurească. Dar românii transilvăneni se afla¬ 
seră sub aceeaşi asuprire şi de-a lungul deceniilor 

în care România beneficiase de alianţa Aus- 
tro-Ungariei. Se înţelege, proiectul naţional pri¬ 
ma, dar să recunoaştem şi celorlalţi dreptul de 
a vedea în acţiunea românească o agresiune şi 
o trădare. Cum totul ajunsese să meargă ana¬ 
poda pentru România, „răzbunării" Puterilor 
Centrale li s-a adăugat, de partea cealaltă, şi 
nemulţumirea puterilor Antantei, a Franţei cu 
deosebire, pentru încheierea păcii separate: 
românii ar fi trebuit să reziste până la capăt 
(mai puţin în beneficiul lor, cât al aliaţilor)! 

Unirea Basarabiei cu România, în martie 
1918, a fost un câştig neaşteptat în mijlocul de¬ 
zastrului; rezultat direct al înfrângerii Rusiei, 
părea că justifică întru totul teza germanofililor; 
iată - afirmau aceştia -, dacă România ar fi 
mers alături de Puterile Centrale, ar fi dobândit 
Basarabia, poate şi Bucovina (ca „dar" din par¬ 
tea Austro-Ungariei), şi fără să piardă Dobro- 
gea şi regiunea munţilor. 

După înfrângerea Rusiei, a urmat, la scurt 
timp, ieşirea din război a Germaniei şi a Aus- 
tro-Unganei, astfel că Pacea de la Bucureşti a 
rămas literă moartă. Iar România, şi ea înf rântă, 
a continuat şirul alipirilor cu Bucovina şi, în 
sfârşit, la 1 decembrie 1918, cu Transilvania. 
Vorba lui Carp: a avut noroc. 

Atitudinea românilor transilvăneni ar merita 
o cercetare mai atentă. Istoricii români au por¬ 


I 


România: „atât de mult noroc x 


79 


nit în genere de la ideea simplă că aceştia do¬ 
reau cu toţii Unirea, aşa că ce ar mai fi de spus? 
în fapt, pentru ei problema era mai complicată 
decât pentru românii din Regat. „Regăţenii", 
dobândind Transilvania, aveau totul de câştigat 
şi nimic de pierdut; câştigau o ţară mai mare, 
cu mai multe resurse, şi economice, şi culturale, 
şi urmau să reprezinte mai mult pe harta Eu¬ 
ropei... Şi românii ardeleni aveau de câştigat: 
aj ungeau printre români, scăpau de dominaţia 
ungurească... Doar că, spre deosebire de „fraţii" 
lor de dincolo de Carpaţi, aveau şi de pierdut: 
mult, puţin... rămânea de văzut. Pierdeau o 
parte din ident itatea lor, de locuitori ai altei 
părţi din Europa. Faţă de Bucureştii „balcanici", 
reprezentau, în corpul neamului românesc, Eu¬ 
ropa Centrală. Aveau sentimentul (şi, iarăşi, 
n-are rost să încercăm a cântări „realităţile", 
sunt de ajuns „reprezentările") că sunt mai 
civilizaţi si, în toate, mai bine întocmiţi decât 
românii din Regat (chiar dacă, între graniţele 
Austro-Ungariei, se situau într-o poziţie socială 
şi culturală mai modestă decât germanii sau 
maghiarii). Era o societate mai coerentă, fără 
enormele discrepanţe de avere şi de cultură din 
Regat (ţărani, în cea mai mare parte, relativ 
puţini orăşeni şi cu o intelectualitate încă foar- 

A 

te apropiată de lumea satului). In România, se 

occidentalizase doar elita (nu întru totul si în 

' j 

comportamente); în Transilvania, spiritul cultu¬ 
rii occidentale pătrunsese însă mai adânc şi 
mai temeinic. Contribuiseră la aceasta modelul 
german, pe de o parte (integrarea în monarhia 
habsburgică, prezenţa germanilor transilvăneni), 
ca şi „unirea cu Roma" a unei părţi din popu¬ 
laţia românească, prin întemeierea Bisericii 
greco-catolice sau „unite"). Hotărât lucru, ro¬ 
mânii din Transilvania prezentau un profil 
destul de diferit faţă de cei din România. Inte¬ 
lectualii români transilvăneni erau de regulă 
de formaţie germană (austriacă), în timp ce, în 
România, modelul german, de asemenea prezent, 
se afla sub nivelul influenţei franceze (domi¬ 
nantă în Regat, aproape inexistentă în Transil- 

A. 

vania). In anii dualismului, cultura maghiară 
înregistrează de asemenea progrese repezi prin- 
tre români. Un studiu detaliat asupra centrelor 
de formare ale intelectualităţii româneşti în 
această perioadă pune în evidenţă faptul că cei 
mai mulţi dintre românii ardeleni studiau în 
universităţile ungureşti (Budapesta şi Cluj, în 
principal), încă destul de mulţi în Austria (Vie- 
na, Graz...) şi doar în mică măsură în Regat. 17 

17. Cornel Sigmirean, Istoria formării intelectualităţii 
româneşti din Transilvania şi Banat în epoca modernă, 
Presa Universitară Clujeană, Cluj-Napoca, 2000. 

Românii erau nemulţumiţi de situaţia de infe¬ 
rioritate socială şi politică în care se aflau, dar 
în acelaşi timp impregnaţi de cultura central- 
europeană. Erau atraşi de Bucureşti, dar se 
simţeau încă legaţi şi de Viena, şi, în ciuda an¬ 
tagonismului politic, se apropiaseră mult şi de 
limba şi de cultura maghiară. 

Până la urmă, doreau sau nu unirea cu Ro¬ 
mânia? Să zicem că da, dar nu mai mult decât 
îsi doreau rămânerea în interiorul unei monarhii 

5 

habsburgice reformate. Cele două dorinţe nu 
se aflau în acelaşi registru. Unirea cu România 
aparţinea unei istorii virtuale, unui viitor po¬ 
sibil, dar încă nelămurit. în plan concret, mişca¬ 
rea naţională a românilor din Transilvania nu 

T 

a acţionat în sensul unirii cu România, ci strict, 

7 

mai întâi, în vederea restaurării autonomiei 
Transilvaniei, apoi a obţinerii deplinei egalităţi 

A 

de drepturi în interiorul Ungariei. Intre Româ¬ 
nia, asa cum era ea, şi o monarhie habsburgică, 

7 j *7 

asa cum si-ar fi dorit să fie (o confederaţie de 
naţiuni egale), preferinţa românilor transilvă¬ 
neni ar fi mers probabil spre cea din urmă. Doar 
că nu a fost aşa: la capătul războiului rămăsese 
doar soluţia românească (se mai sugerase o po¬ 
sibilă, dar îndepărtată strategie de unire: nu 
prin ruperea Transilvaniei, ci, invers, prin ade¬ 
rarea României la monarhia habsburgică). 

Ceea ce frapează în anii războiului, şi nu nu¬ 
mai în cazul românilor, este fidelitatea fată de 

/ ■ ? 

imperiu manifestată de naţiunile componente, 
până în faza ultimă, când totul se năruie, pe 
neaşteptate, într-o clipă. Sunt totuşi puţini 
românii transilvăneni care, în 1914, aleg deschis, 
din primul moment, România (cazul lui Vasile 
Lucaciu şi Octavian Goga, care trec în Regat,). 

A 

In rest, e o listă lungă de personalităţi transil¬ 
vănene care îşi declară fidelitatea faţă de mo¬ 
narhie; e adevărat, nu prea aveau de ales... însă 
intelectualii transilvăneni stabiliţi în România 
aveau de ales şi, mai mult chiar, puteau fi ten¬ 
taţi să se alăture poziţiei majoritare. Or, vedem 
cum mulţi dintre cei mai cunoscuţi (cazul fai¬ 
mos este al lui Ioan Slavici, dar mai sunt si 

7 3 

alţii) înclină spre Puterile Centrale sau spre 
neutralitate (în mai mare măsură ca intelec¬ 
tualii originari din Regat). Nu s-au semnalat 
grave incidente naţionale nici pe diversele fron¬ 
turi. Armata austro-ungară şi-a păstrat o coe¬ 
renţă neaşteptată, ceea ce indică totuşi măcar 
,jumătate“ de ataşament faţă de monarhie. în¬ 
frângerea, pe de altă parte, a declanşat o re¬ 
acţie îr lanţ, exact în sens opus. A fost un efect 
de avalanşă: odată ce dislocarea începuse să se 
producă, fiecare naţiune s-a grăbit să-şi afirme 
suveranitatea pe propriul teritoriu. Pentru ro- 

mâni, pragul de ne întors a fost acel a când Un¬ 
garia şi-a proclamat separarea de Austria. între 
Viena şi Bucureşti, românii transilvăneni pu¬ 
teau încă ezita. Dar, între Budapesta şi Bucu¬ 
reşti, alegerea era făcută din prima secundă, 
în orice caz, nu cu Budapesta! în condiţiile în 
care n-ar mai fi beneficiat nici de virtualul arbi¬ 
traj al Vienei. N-au mai folosit la nimic promi¬ 
siunile de ultimă oră vizând democratizarea 
Ungariei şi o nouă atitudine faţă de naţionalităţi. 

A 

In faţa istoriei, Ungaria eşuase iremediabil. 

Ce s-ar fi întâmplat dacă Austro-Ungaria 
nu pierdea războiul? Evident, nu s-ar fi dez¬ 
membrat în octombrie-noiembrie 1918. Soarta 
ei rămânea însă problematică. Presiunea na¬ 
ţionalităţilor ar fi crescut, si asta ar fi însemnat 
sau o restructurare totală, sau, până la urmă, 
tot dispariţia imperiului. Austria era mai pregă¬ 
tită pentru o soluţie de acest gen decât Ungaria; 
nu se prezenta ca o naţiune unitară, ci ca un 
conglomerat de provincii; şi, chiar dacă germanii 
erau încă ceva „mai egali" decât ceilalţi, votul 
universal (masculin), introdus în 1907, îi aşeza 
deja într-o postură minoritară. Pentru unguri 

V 

însă, conceptul de stat naţional unitar părea 
intangibil. Şi fără război, pericolul „exploziei" 
rămânea cât se poate de real. Poate, cu preţul 
unui alt război sau al unui conflict civil. Pentru 




84 Primul Război Mondial 


propriile naţiuni, ea şi pentru Europa, monarhia 
habsburgică ar fi meritat o soartă mai bună; 
însă schimbarea ei din temelii era o operă greu 
de împlinit, dacă nu chiar imposibilă. 

Ar n avut România şi alte căi de urmat? 
Desigur; în linii mari, erau trei soluţii: războiul, 
aşa cum a fost, alături de Antanta; război ală¬ 
turi de Puterile Centrale; sau neutralitate, până 
la capăt. Prima dintre ele a avut o încheiere 
ideală: crearea României Mari. Nu ştim cum 

'm 

s-ar fi încheiat celelalte. Alături de Puterile 
Centrale, România risca să fie înfrântă (dacă 
nu luăm în considerare ipoteza că sprijinul ei 
ar fi rost tocmai ce a lipsit Germaniei pentru 
obţinerea victoriei). Dar, chiar cu o Românie în¬ 
frântă, dezmembrarea imperiilor vecine ar fi 
putut crea premise asemănătoare de unificare 
naţională (ceea ce s-a şi întâmplat în cazul Ba¬ 
sarabiei, care a revenit României învinse). Dem¬ 
nă de luat în seamă e însă formula neutralităţii. 

A * 

In această ipoteză, România s-ar fi prezentat 
la sfârşitul conflictului mondial cu o armată in¬ 
tactă şi ar fi avut la îndemână toate mijloacele 
pentru a înfăptui unirea provinciilor româneşti. 
Intr-un fel, privind în perspectiva istoriei, ar fi 
fost poate rezolvarea cea mai avantajoasă. Ar 
fi scutit ţara de cumplitele pierderi pricinuite 
de război, materiale şi mai ales umane; raportat 

la numărul populaţiei, România s-a aflat printre 
beligeranţii care au dat cele mai multe victi me. 
Câţi oameni merită să moară fie şi pentru îm- 
plinirea unui ideal naţional? In 1914 nu se lua 
în calcul sfârşitul imperiilor, socotindu-se în con¬ 
secinţă că România trebuie să plătească - prin- 
tr-un tribut de sânge - teritoriul revendicat din 
Austro-Ungaria. Ironia istoriei stă în aceea că 
l-ar fi dobândit, poate, şi „gratis". 


* 

conferinţa păcii s-a deschis la Paris, iar în 
final tratatele de pace s-au semnat în împreju¬ 
rimile capitalei franceze: la Versailles, cu Ger¬ 
mania; la Saint-Germain, cu Austria; la Neuilly, 
cu Bulgaria; la Trianon, cu Ungaria; şi la Se- 
vres, cu Turcia (Imperiul Otoman). Deciziile 
adoptate au avut parte, de la bun început, de o 
diversitate de aprecieri, mergând până la jude¬ 
căţi care se bat cap în cap. învingătorii le-au 
judecat favorabil, deşi au existat destule frus¬ 
trări şi în tabăra lor, unii dorind mai mult de¬ 
cât au putut să obţină (întreaga graniţă pe Rin 
pentru francezi, Banatul întreg pentru români, 
„imperiu) adriatic, visat de italieni...). Din 
punctul de vedere al învinşilor, a fost pur şi 

simplu un dictat, inacceptabil prin consecinţele 
sale. Germanii nu s-au putut resemna cu preve¬ 
derile Tratatului de la Versailles, pe care au fost 
obligaţi să-l semneze; indignarea lor a condus 
drept la al Doilea Război Mondial. în urma de¬ 
zastrului nazist, Germania şi-a făcut însă mea 
culpa, şi nu numai pentru al doilea război, ci şi 
pentru primul, renunţând să mai pretindă 
ceva pe această temă. A rămas să protesteze 
Ungar ia, care până astăzi consideră Trianonul 
o nedreptate strigătoare ia cer. 

Se poate vorbi despre „sistemul de la Ver¬ 
sailles" fără prejudecăţi naţionale? Nu e uşor, 
dar merită încercat, dacă vrem ca istoria Eu¬ 
ropei să devină altceva decât o simplă juxtapu¬ 
nere de istorii naţionale, fiecare susţinându-şi 
propria „dreptate", în opoziţie cu „dreptatea" 
(respectiv, „nedreptatea"; celorlalţi. Un lucru 
trebuie precizat de la început: bun sau rău (sau 
si bun, si rău), în funcţie de interpretări, comple- 
xul acesta de tratate reprezintă actul de naştere 
al Europei de astăzi. Modificările teritoriale sur¬ 
venite în urma celui de-al Doilea Război Mondial 
şi, mai recent, după prăbuşirea blocului comu¬ 
nist n-au schimbat radical harta politică a con- 

* 

tinentului, aşa cum a fost ea desenată atunci; 
mai mult chiar, statele „naţionale 44 create în ur¬ 
ma războiului sau succesoarele lor au câştigat 

mult în omogenitate, şi cu greu mai pot fi con¬ 
testate astăzi, aşa cum puteau fi la 1918. Ceea 
ce s-a făcut e ireversibil. Va fi cu siguranţă de¬ 
păşit, fiindcă istoria merge înainte, spre noi 
alcătuiri europene, dar n-are cum să meargă 
îndărăt. Cu alte cuvinte, mergem spre ştergerea 
frontierelor, nu spre modificarea lor. Ar fi cu to¬ 
tul iresponsabil fie şi numai să ne imaginăm 
un al treilea război mondial menit să repare 
„nedreptăţile" de la Versailles (aşa cum a fost 
cel de-al doilea). Odată ce ne-am pus de acord 
asupra acestui punct, ar trebui să privim lucru¬ 
rile cu mai multă decontractare, fiindcă o ati- 
tudine partizană, „angajată" nu serveşte a 
nimic; ce e azi de rezolvat în Europa nu se va 
rezolva (dacă se va rezolva) prin raportare la 

deciziile de la Versailles, ci la realităţile euro- 

/ ? 

pene prezente. 

Mai trebuie precizat că decizia cea mai dra¬ 
matică, aceea a dezmembrării Austro-Ungariei, 
a fost doar ratificată prin tratatele de pace. 
Imperiul se prăbuşise de la sine, iar conferinţa 
păcii n-a făcut decât să „oficializeze" o nouă 
realitate. Este drept, o asemenea soluţie se pre¬ 
gătea, începând cu promisiunile teritoriale 
făcute Serbiei şi României şi culminând cu 
principiul autodeterminării naţionalităţilor, pro¬ 
clamat de preşedintele Woodrow Wilson al Sta¬ 

telor Unite drept fundament al noii ordini euro¬ 
pene. în orice caz, chiar dacă nu ele au deter¬ 
minat sfârşitul Austro-Ungariei, tratatele de 
pace sunt cele care au reglat problema spinoasă 
a frontierelor, în favoarea sau în defavoarea 
unora sau altora. 

Conferinţa păcii a procedat metodic. Mai în¬ 
tâi, s-au stabilit vinovăţiile. Acestea au căzut 
strict în seama Puterilor Centrale şi, cum Aus- 
tro-Ungaria nu mai exista, toată povara, morală 
şi materială, a ajuns să apese asupra Germaniei. 
(Iată, de ia bun început, ce uşor am putea azi 
amenda tratatul, desigur, în termeni virtuali; 
fiindcă ştim prea bine - ceea ce conferinţa n-a 
vrut să ştie - că nu doar Germania poartă răs- 
ponderea conflictului.) N-a lipsit — dinspre 
Franţa - nici sugestia distrugerii complete a 
Germaniei, prin revenirea la fragmentarea po¬ 
litică de dinainte de 1871; în acest caz, s-ar fi 
încheiat tratate de pace separate cu fiecare stat 
german. Atât de departe nu s-a ajuns, dar, în 
rest, s-a lovit în Germania cât s-a putut de tare. 
Merită subliniat acest aspect, nu de dragul 
Germaniei, pentru a-i sări „retrospectiv" în 
ajutor, ci fiindcă aici se află cheia celui de-al 
Doilea Război Mondial. Umilită şi sleită de re¬ 
surse, Germania rămânea potenţial cea mai 
mare putere a continentului; îi trebuiau doar 

un număr de ani, nu prea mulţi, ca să-şi revi¬ 
nă. Şi atunci? „Rareori - scrie chiar un istoric 
francez — în istoria omenirii, o mare tară în- 

7 y 

vinsă a fost tratată cu asemenea severitate". 18 
Cu observaţia că ar fi putut fi şi mai rău dacă 
aliaţii anglo-saxoni n-ar fi reuşit să-i ţină cât 
de cât în frâu pe francezi şi dacă însuşi Cle- 
menceau nu s-ar fi dovedit mai „conciliant" de¬ 
cât unii dintre compatrioţii săi, printre care şi 
intransigentul mareşal Foch. 

Din punct de vedere teritorial. Germania 
pierdea 13% din suprafaţă (şi 10% din populaţie), 
reducându-se de la 540.000 km 2 la 472.000 km 2 . 
Ca datorie de război, avea de achitat o sumă 
astronomică, fixată „definitiv" în 1921 la 132 de 
miliarde de mărci-aur, a căror plată ar fi durat 
până în 1988 (în final, aveau să se scurgă doar 
23 de miliarde, până la „stingerea" datoriei, în 
1932, ceea ce dovedeşte excesul pretenţiilor 
iniţiale). Armata germană era redusă la un 
efectiv de 100.000 de oameni, destinată strict 
menţinerii ordinii interne. Flota de război urma 
să fie predată în întregime (germanii au preferat 
să o sabordeze). Coloniile erau toate pierdute — 
ceea ce însemna sfârşitul Germaniei ca putere 

18. Jean-Jacques Becker, Le Trăite de Versailles, „Que 
sais-je?“, Presses Universitaires de France, Paris, 2002, 
p. 56. 

mondială — şi anexate imperiilor coloniale con¬ 
curente: britanic, francez, belgian. 

Ar fi putut germanii, pe lângă atâtea pierderi, 
să beneficieze şi ei de principiile pe care se clă¬ 
dea noua pace? Da, dacă acestea, şi mai precis 
chestiunea naţionalităţilor, i-ar fi privit şi pe 
învinşi. Decupajul naţional al continentului, 
luat în considerare, pornea de la definirea na¬ 
ţionalităţii potrivit limbii materne. Era, oarecum 
ironic, nici mai mult, nici mai puţin decât de¬ 
finiţia germană a naţiunii: „naţiunea etnică", 
spre deosebire de „naţiunea politică" corespun¬ 
zătoare modelului francez. Ar fi urmat să se 
recurgă 1 a referendum doar acolo unde lucrurile 
nu erau foarte clare din acest punct de vedere 
(din pricina amestecului de populaţie). Singura 
excepţie la regula definirii „germane" a naţiunii 
a privit AIsacia-Lorena, apreciată drept franceză 
potrivit modelului francez, deşi germanii o con¬ 
siderau germană potrivit propriului model, lo¬ 
cuitorii exprimându-se în dialect german. Evident, 
fără prea multe discuţii, Alsacia şi partea din 
Lorena anexate de Imperiul German în 1871 au 
fost retrocedate Franţei (în lipsa unui referen¬ 
dum, e greu de spus cum îşi aprecia fiecare al- 
sacian propria identitate, în ce măsură reuşise 
sau nu „germanizarea" de după 1871 să schimbe 
profilul cultural şi identitar rezultat din „fran- 
cizarea" anterioară). Cel puţin, germanii au 

păstrat Renania (28.000 km 2 ), pe care francezii 
ar fi smuls-o cu dragă inimă, indiferent de fap¬ 
tul că locuitorii din regiune erau germani get- 
beget. Au sperat să păstreze însă mica provincie 
Saarland (Sarre, în franceză), tot de limbă ger¬ 
mană, bogată în resurse miniere. Referendumul 
din 1935 a dovedit că germanii de acolo nu ui¬ 
taseră că sunt germani, marea majoritate pro- 
nunţându-se pentru revenirea între frontierele 
Germaniei. 

Problema cea mai delicată îi privea însă pe 
germanii din afara Germaniei. Austria, mai în¬ 
tâi: rămasă fără imperiu, redevenise o simplă 
regiune germană. Identitatea austriacă nu era 
în fond mai accentuată decât identitatea par¬ 
ticulară a fiecăruia dintre statele sau stătuleţele 
care alcătuiseră Imperiul german. Mai mult 
decât atât: Austria, prin dinastia Habsburgilor, 
se aflase timp de secole în fruntea Imperiului, 
desfiinţat de Napoleon în 1806 şi reconstituit, 
dar fără Austria, în 1871. Acum se punea, în 
mod firesc, problema revenirii Austriei în an¬ 
samblul german. Anschluss-ul (unirea cu Ger¬ 
mania), cuvânt discreditat mai târziu, când 
revenirea s-a petrecut sub semnul nazismului, 
reprezenta o dorinţă atât a austriecilor, cât şi a 
germanilor. Ar fi fost o incontestabilă aplicare 
a principiilor wilsoniene. în fond, Austria era 

mult mai germană decât era, să zicem, Tran¬ 
silvania românească. Intr-o situaţie similară 
se aflau şi germanii din regiunea sudetă, parte 
a Boemiei (Cehiei) istorice. întreaga istorie me¬ 
dievală şi modernă a ţărilor cehe se petrecuse 
în spaţiul german; acum, desprinzându-se de 
acesta, ce avea să se întâmple cu populaţia ger¬ 
mană, concentrată în cea mai mare parte chiar 
la frontiera cu Germania? Alipirea Austriei şi 
a Sudeţilor ar fi însemnat însă pentru Germania, 
în termeni teritoriali, demografici (6 milioane 
de austrieci, 2,5 milioane de germani sudeţi) şi 
economici, un câştig mai mare decât pierderile 
suferite. în loc să fie slăbită, Germania ar fi ie¬ 
şit consolidată, dintr-un război pierdut. Astfel 
încât decizia a fost simplă: dreptul naţionali¬ 
tăţilor nu s-a aplicat şi pentru Germania. 

Mai multe state naţionale s-au format în 
urma dezmembrării Austro-Ungariei şi a pierde¬ 
rilor teritoriale suferite de Rusia. Din Austro-U n- 
garia au rezultat, ca state de sine stătătoare, 
Austria, Ungaria şi Cehoslovacia. Alte teritorii 
au completat diverse alcătuiri naţionale, Transil¬ 
vania si Bucovina unindu-se cu România, iar 

* 

slavii din sud (Voivodina, Croaţia, Slovenia) cu 
Serbia, în ceea ce s-a numit mai întâi Regatul 
sârbilor, croaţilor şi slovenilor, iar apoi Iugosla¬ 
via. Polonia s-a reconstituit din fragmentele 

vechii Polonii recuperate de la Rusia, Austria 
şi Germania. Din Rusia s-au desprins, de ase¬ 
menea, Finlanda, ţările baltice (Lituania, Leto¬ 
nia, Estonia), ca şi Basarabia, alipită României. 
Chiar dacă ceea ce privea Rusia nu s-a decis la 
conferinţa de pace, modificările teritoriale res¬ 
pective s-au integrat firesc în spiritul sistemului 
de la Versailles. 

Peste tot, cum am spus deja, criteriul de 
identificare a naţiunii a fost socotit limba. Aceas¬ 
ta nu e însă o definiţie întru totul adecvată. Na¬ 
ţiunea nu înseamnă neapărat o limbă, înseamnă 
o solidaritate. Solidaritatea se manifestă prin 
legături puternice între membrii unei comuni¬ 
tăţi, iar cea mai puternică dintre acestea este 
limba, fără îndoială. Dar nu e singura. Sunt şi 
altele, care în anumite cazuri pot concura şi 
chiar anula identitatea de factură lingvistică: 
religia, cultura, istoria... Cel mai bun (sau mai 
rău) exemplu l-a oferit Iugoslavia, alcătuită în 
virtutea unei solidarităţi lingvistice (sârbii, 
croaţii şi bosniacii musulmani vorbind aproxi¬ 
mativ aceeaşi limbă), dar care până la urmă 
s-a dezmembrat, în condiţii mult mai penibile 
decât Austro-Ungaria, tocmai din cauza nepotri¬ 
virilor de mediu religios şi cultural. Aceeaşi 
observaţie priveşte raporturile dintre cehi şi 
slovaci, care au decis cam prea repede la 1918 
că-şi pot găsi locul în cadrul aceluiaşi stat. 

O altă problemă încurcată a fost aceea a 
minorităţilor. Exceptând nucleul austriac şi cel 
maghiar; cam peste tot monarhia habsburgică 
prezenta un mare amestec de populaţii. Oricum 
s-ar fi trasat frontierele, nu se puteau delimita 
spaţii naţionale omogene. Desigur, de la o re¬ 
giune la alta, unii erau mai numeroşi decât 
alţii. Dar este numărul singurul criteriu? Ar fi 
caricatural să considerăm o populaţie de 51% 
ca reprezentând naţiunea făuritoare de stat, 
iar o alta, de 49%, nimic mai mult decât o mino¬ 
ritate. De la ce nivel demografic, grad de implan¬ 
tare teritorială şi poziţie socioculturală ajunge 
să însemne totuşi o minoritate mai mult decât 

A 

o simplă minoritate? In Cehia, germanii repre¬ 
zentau 30%. Minoritate? Să zicem, în termeni 
strict cantitativi, deşi procentul e oricum foarte 
ridicat. Rostul lor istoric, economic şi cultural 
a depăşit însă cu mult condiţia unei minorităţi 
oarecare. Cehii înşişi sunt slavi impregnaţi de 
civilizaţie germană. Oricum, în Cehoslovacia 
erau mai mulţi germani decât slovaci, aceştia 
din urmă nefiind însă minoritari, ci una din cele 

două naţiuni alcătuitoare de tară. De altfel, Ce- 

? * 

hoslovacia arăta cu totul bizar: semăna, cum 
s-a zis, cu o Austro-Ungarie în miniatură, cu¬ 
prinzând regiuni locuite de cehi, germani, slo¬ 
vaci, maghiari şi ucraineni. Iugoslavia, cel puţin, 

lăsa impresia (falsă) a unei relative omogenităţi, 
pe criterii lingvistice. 

Despre Transilvania nu se poate spune, sim¬ 
plu, că era o provincie românească. Era româ¬ 
nească, maghiară şi germană, românii fiind 
majoritari, dar nu cu mult peste jumătate din 
populaţie (53,8% potrivit recensământului ma¬ 
ghiar din 1910; 57,8% în 1930), în timp ce 
maghiarii reprezentau, în 1910, 31,6% (de fapt 
nu doar maghiarii etnici, ci cei înregistraţi ca 
vorbitori de maghiară), iar în 1930, 24,4%; ger¬ 
manii, 10,8% în 1910 şi 9,8% în 1930. Cu alte 
cuvinte, nici minoritarii nu erau chiar atât de 
minoritari. Rolul lor istoric si cultural a fost de 
prim ordin, maghiarii dând elita conducătoare 
a Transilvaniei, iar germanii reprezentând prin¬ 
cipalul mediu economic. Semnificativă e şi 
structura etnică a populaţiei urbane, în plină 
perioadă românească (recensământul din 1930), 
La oraşe, minoritarii apar net majoritari, depă- 
şindu-i cu mult pe români. In Transilvania pro- 
priu-zisă: români - 35,9%, maghiari - 39,8%, 
germani — 12,7%; în Banat: români — 35%, ma¬ 
ghiari — 22,7%, germani — 31,3%; în Crişana şi 
Maramureş: români — 33,1%, maghiari — 43,7%, 
germani - 3% (evrei - 16,7%). 

Unirea Transilvaniei cu România s-a petrecut 
în urma deciziei unanime a Marii Adunări Na- 

tionale de la Alba lulia, din 1 decembrie 1918. 

E un act devenit pentru români de-a dreptul 
mitologic, aşa încât puţini istorici îndrăznesc 
să exprime vreo rezervă (şi, poate, cei mai mulţi 
nici nu se gândesc că ar mai fi ceva de spus). 
Condiţiile nu erau totuşi cele mai potrivite (ar¬ 
mata română tocmai intrase în Transilvania) 
pentru organizarea fără cusur a unei asemenea 
consultări. Ceea ce bate însă la ochi — chiai 
dacă e un „detaliu" peste care se trece uşor - e 
faptul că Adunarea de la Alba lulia nu avea 
cum să suplinească un referendum. Nu doar 
românii erau în drept să decidă asupra viitorului 
Transilvaniei, ci toţi locuitorii acesteia. Aproape 
jumătate dii populaţie n-a fost, aşadar, între¬ 
bată dacă doreşte sau nu să intre între fronti¬ 
erele României. Altminteri, e de presupus că şi 
un referendum ar fi dat acelaşi rezultat: unirea 
cu România, însă cu un scor mai puţin „unanim". 

Ce s-ar fi întâmplat însă dacă referendumul 
ar fi avut ca miză nu doar unirea, ci şi statutul 
Transilvaniei în cadrul României? Contopire, 
pur şi simplu, cu vechiul Regat, sau un statut 
de autonomie? E foarte posibil ca autonomia să 
fi fost dorită de o majoritate de transilvăneni, 
indiferent de apartenenţa lor etnică. Liderii ro¬ 
mânilor ardeleni au încercat să joace iniţial car¬ 
tea autonomiei; ştiau şi ei, simţeau că Ardealul 

era oarecum altceva decât România cu care 
urmau să se unească; au cedat în cele din urmă 
în faţa filozofiei unitare a statului român. De 
altfel, ceea ce s-a numit stat naţional unitar ro¬ 
mân a fost numai pe jumătate naţional unitar 
(Regatul, mai puţin Dobrogea); în rest, provin¬ 
ciile alipite, Transilvania (în sensul larg), Buco¬ 
vina şi Basarabia, inclusiv Dobrogea, aveau un 
profil multietnic şi multicultural, în condiţiile, 

pretutindeni, ale unei majorităţi româneşti, însă 
o majoritate care nu reprezenta decât o parte a 
spectrului etnic şi cultural. 

România, România Mare, a fost cea mai omo¬ 
genă — sau cea mai puţin neomogenă - dintre 
statele „succesoare". Cehoslovacia se înfăţişa 
ca un mozaic etnic, şi nu mai puţin Iugoslavia, 
chiar dacă în acest ultim caz dezacordurile 
culturale erau artificial acoperite de relativa 
unitate lingvistică. Şi Polonia cuprindea, în 
jumătatea ei răsăriteană, teritorii majoritar 
locuite de ucraineni si belorusi. România e, de 

altfel, singurul dintre aceste state care - mai 
puţin pierderile teritoriale din urma celui de-al 
Doilea Război Mondial (Basarabia, nordul Buco¬ 
vinei şi Cadrilaterul) — şi-a păstrat configuraţia 
iniţială. Cehoslovacia şi Iugoslavia nu mai exis¬ 
tă, iar Polonia e o altă Polonie, sensibil depla¬ 
sată pe hartă şi cu o compoziţie etnică profund 
modificată. 

Minoritarilor li s-au asigurat depline drepturi 
individuale, dar nicăieri minorităţile n-au bene¬ 
ficiat de drepturi colective. Decupate potrivit 
criteriului etnic al modelului german, dar în¬ 
globând inevitabil atâtea minorităţi, construc¬ 
ţiile naţionale înfăptuite la capătul Primului 
Război Mondial s-au apropiat Intr-un fel de 
modelul naţiunii politice de tip francez, cu ob¬ 
servaţia că, spre deosebire de Franţa şi întocmai 
ca în Ungaria de dinainte de 1918, diversele 
naţionalităţi, multe dintre ele rupte din corpul 
altor naţiuni, departe de a se contopi în masa 
naţiunii „dominante", au înţeles să-şi menţină 
nealterată identitatea, ceea ce a afectat de la 
bun început coeziunea tinerelor state naţionale. 

Până la urmă, în noile ţări astfel create sau 
„completate", componenta naţională s-a consoli¬ 
dat puternic în secolul care a trecut, în defa¬ 
voarea minorităţilor. Statul naţional, de felul 
său, este asimilator (Franţa fiind în Europa 
exemplul absolut: o asimilare aproape perfectă 
a celorlalte etnii şi culturi). S-au adăugat, ac¬ 
centuând mult procesul de omogenizare etnică 
si culturală, derapajele specifice ale celui de-al 
Doilea Război Mondial şi, apoi, ale perioadei 
comuniste. Dispariţia, în mare parte, a popu¬ 
laţiei evreieşti. Expulzarea germanilor, în prin¬ 
cipal din ţinuturile care au revenit Poloniei şi 

din Cehoslovacia (11 milioane de germani din 
cele două ţări). Nivelarea economică şi culturală, 
sub regimurile comuniste, însoţită de emigrarea, 
cu prioritate, a unor grupuri etnice (evrei, de 
peste tot: germani din România; turci din Bul¬ 
garia...). Aşa se face că, astăzi, ţări precum 
Cehia sau Polonia nu mai au decât un procent 
neglijabil de minoritari. Şi chiar în cazul Româ¬ 
niei, unde minorităţile s-au menţinut ceva mai 

7 7 î 

bine, cifrele sunt grăitoare; în 1930, în România 
Mare erau 71,9% români etnici, iar în Tran¬ 
silvania procentul românilor se ridica la 57,8%; 
în prezent, în întreaga ţară, românii etnici 
sunt 89,5%, iar în Transilvania reprezintă trei 
sferturi, în timp ce ungurii transilvăneni au 
scăzut de la 24,4% la puţin sub 20% (iar ger¬ 
manii aproape au dispărut). Dacă imediat după 
1918 se putea pune problema autonomiei Tran¬ 
silvaniei, între timp Transilvania a ajuns să 
semene tot mai bine cu restul României, iar 
singura antonomie despre care s-ar mai putea 
discuta eventual este aceea a două-trei judeţe 
din centrul ţării, unde maghiarii au rămas ma¬ 
joritari („ţinutul secuiesc"). 

Chiar dacă n-a creat de la bun început state 
naţionale „impecabile", sistemul de la Versailles 
a oferit, aşadar, punctul de plecare pentru con¬ 
solidarea în timp a profilului naţional, în avan- 

tajul naţiunii majoritare şi în dezavantajul mi¬ 
norităţilor. 

Să nu exagerăm însă minusurile. Odată ce 
direcţia care nu mai putea fi inversată îndrepta 
lumea spre generalizarea modelului naţional 
si odată ce structurile „imperiale" deja se nărui- 

7 

seră conferinţa de pace trebuia să delimiteze 
spaţii naţionale care, în condiţiile amestecului 
etnic din Europa Centrală şi Sud-Estică, eiau 
departe de a mulţumi pe toată lumea, de a face 
dreptate tuturor. Orice alte linii despărţitoare 
s-ar li trasat, soluţia tot imperfectă ramânea. 

Ce e drept, împărţirea teritorială a fost mai 
defavorabilă învinşilor decât s-ar fi prezentat 
soluţia - pe care ne-o putem doar imagina - a 
unor delimitări rezultate dintr-un compromis, 
şi nu prin decizie unilaterală şi ultimativă a 
învingătorilor. Am văzut că, în mod normal, aph 
care a consecventă a principiului naţionalităţilor 
ar fi condus la integrarea regiunii sudete în 
Germania. în acest caz, dreptul „istoric al uni¬ 
tăţii Boemiei a triumfat asupra principiului 

7 

naţional. De asemenea, Tirolul de Sud, cu ma- 
j oritate germană, în loc să rămână Austriei, a 
revenit Italiei, fără alt argument decât acela că 
frontiera s-a trasat pe linia despărţitoare a mun¬ 
ţilor (pasul Brenner). O întreagă regiune ma¬ 
joritar maghiară a fost încorporată în Slovacia, 

situată chiar la frontiera dintre cele două ţări, 
este şi astăzi un motiv de tensiune. Şi graniţa 
cu România şi Iugoslavia s-a trasat defavorabil 
Ungariei. Nu era, desigur, nimic de făcut cu 
ţinutul secuiesc, aflat chiar în inima României; 
totuşi, şirul oraşelor din preajma noii frontiere: 
Arad, Oradea, Sătmar (Satu Mare), cu certă 
majoritate ungurească, a revenit României (în 
prezent, compoziţia lor etnică s-a schimbat ra¬ 
dical, fiind toate majoritar româneşti). 

Semnificativă pentru un anume gen de dis¬ 
criminare a fost şi atitudinea învingătorilor faţă 
de Imperiul Otoman şi, în continuare, de Tur¬ 
cia. „Naţiunile' 4 arabe înglobate în imperiu au 
fost „eliberate", completând, ca „teritorii sub 
mandat", imperiile coloniale britanic şi francez 
(Marea Britanie a luat Irakul, Arabia şi Pales¬ 
tina, iar Franţa, Siria şi Libanul). S-a mers 
însă mai departe, până la împărţirea, ară vreo 
justificare, a teritoriului turcesc propriu-zis. 
Flagrantă ilustrare a prejudecăţilor europene: 
Turcia era tratată ca o ţară exotică, supusă ca¬ 
priciilor coloniale (ca tot ce nu ţinea de Europa). 
E drept că, masacrându-i pe armeni, în anii 
războiului, şi deschizând astfel seria genocidu¬ 
rilor secolului XX, nici Turcia nu dăduse un 
exemplu de respect faţă de ceilalţi. Dacă ar fi 
fost după aliaţi, nu mai rămânea prea mult din 

această ţară. Kurdistanul şi Armenia deveneau 
independente. Grecilor le revenea Tracia orien¬ 
tală (mai puţin Constantinopolul), ca şi regiunea 
Smirnei (Izmir), aşadar o porţiune din litoralul 
Asiei Mici. Italiei, pentru a-i modera pretenţiile 
asupra coastei Dalmaţiei, i s-a oferit Antalia. 
Iar Franţa s-ar fi mulţumit cu Cilicia. Dacă ce- 
lelalte tratate, încheiate între europeni, invocau 
dreptul naţionalităţilor, Tratatul de la Sevres, 
cu Turcia, se prezenta pur şi simplu ca un tra¬ 
tat imperialist. Occidentalii (francezi şi britanici) 
susţinuseră multă vreme Imperiul Otoman (so- 
cotindu-1 un obstacol în calea expansiunii ru¬ 
seşti); acum tot ei deciseseră că Turcia trebuie 
să piară. Turcii s-au dovedit însă capabili, sub 
conducerea lui Kenial Atatiirk, de un remarcabil 
reviriment naţional. A fost singura dintre ţările 
înfrânte care a reluat ostilităţile şi a sfârşit 
prin a-i înfrânge la rândul ei pe aliaţi. Tratatul 
de la Lausanne din 1923 anula deciziile de la 
Sevres din 1920. Asia Mică reintra în întregime 
între frontierele turceşti, la fel şi Tracia orien¬ 
tală; se năştea astfel Turcia modernă, în confi¬ 
guraţia sa actuală. 

Făcând parţial dreptate naţiunilor europene 
(dreptate împletită şi cu destulă nedreptate), 
sistemul de la Versailles pare să fi ignorat un 
punct esenţial: securitatea continentului. Echi¬ 
librul de putere de până la Primul Război 

Mondial a fost făcut ţăndări. E drept că nici 
acest echilibru nu asigurase pacea până la ca» 
păt. Dar acum dezechilibrul devenea flagrant. 
Era poate mai drept să fiinţeze state naţionale 
decât imperii multinaţionale, dar cum aveau 
aceste state să-şi asigure propria securitate, ca 
să nu mai vorbim de securitatea de ansamblu 
a Europei? Nu trebuie căutat prea mult răs¬ 
punsul, fiindcă istoria l-a dat deja: n-aveau nici 
cea mai mică capacitate să se apere. Intre Ger¬ 
mania şi Rusia, scoase din joc doar temporar, 
dar rămase, potenţial, două puteri redutabile, 
se întindea o bună parte de continent complet 
destructurată, sub idilica, dai înşelătoarea în¬ 
făţişare a unor state naţionale libere să dispună 

7 7 7 Ji 

de soarta lor. Avea să se simtă lipsa monarhiei 
habsburgice, vetustă poate şi nedreaptă în 
multe privinţe, dar care ar fi fost în continuare 
foarte utilă în termeni geostrategici. Marea 
idee a lui Wilson, Societatea Naţiunilor, menită 
să reglementeze paşnic dezacordurile dintre 
state, s-a dovedit o instituţie goală de conţinut; 
americanii, după ce (prin preşedintele lor) o in¬ 
ventaseră, au fost cei dintâi care au refuzat să 
i se alăture. Statele Unite au revenit, de altfel, 
la izolaţionismul lor tradiţional, din care n-avea 

să le trezească decât al Doilea Război Mondial. 
Si britanicii s-au reîntors la mentali catea lor 

insulară. Doar Franţa a încercat să realizeze 

J 

în jurul ei un sistem european de securitate. In 
Europa Centrală, s-a bazat pe Mica înţelegere: 
România, Cehoslovacia şi Iugoslavia, iar în 
anii ? 30 a sperat un moment că poate conta pe 
Uniunea Sovietică. Totul s-a năruit odată cu ex¬ 
pansiunea germană şi sovietică în spaţiul frag¬ 
mentat si lipsit de apărare al Europei Centrale. 

CUM AR fi ARĂTAT lumea de azi fără Primul 
Război Mondial? Cu siguranţă, destul de diferit. 
Dacă un singur incident precum atentatul de 
la Sarajevo s-a dovedit capabil să răvăşească 
istoria, cu atât mai mult sunt de luat în consi¬ 
derare efectele marelui seism care a zguduit 

din temelii, între 1914 şi 1918, întregul edificiu 
european. 

Nu a fost doar un război; a fost echivalentul 
unei revoluţii, al unei revoluţii multiple care, 
într-o formă sau alta, a cuprins întregul conti¬ 
nent şi s-a extins, în tot felul de episoade, în 
perioada interbelică. Singurul precedent compa¬ 
rabil este acela al Revoluţiei franceze, prelungită 
prin războaiele napoleoniene (care au exportat 

revoluţia într-o bună parte a continentului); de 
data aceasta, fenomenul „răsturnărilor* a fost 
încă mai masiv si mai încărcat cu consecinţe. 
Fusese un război total, un război de mase. Pur¬ 
tând greul războiului, „cei mulţi* înţelegeau 
acum să beneficieze de avantajele păcii. Lumea 
europeană de până la 1914 cuprindea o compo¬ 
nentă democratică şi era deja prinsă într-o evo- 

s\. 

luţie - lentă - spre democraţie. Insă structurile 
si mentalităţile dominante erau încă în mare 

y y 

măsură conservatoare şi elitiste. Războiul a 
produs marele „dezgheţ* şi a împins lumea de¬ 
finitiv în era democratică, în orice caz în planul 
reprezentărilor sociale şi al legitimării puterii. 
Schimbarea şi democraţia ajung la ordinea zi¬ 
lei. Istoria se accelerează, dar merge - sau 
aleargă - pe dibuite. în fond, ce înseamnă 
„schimbare*, ce înseamnă „democraţie*? Dincolo 
de cuvinte, înseamnă ceea ce fiecare vrea să 
însemne: multe, care se bat cap în cap. 

La capătul războiului, schimbările sunt radi¬ 
cale, şi totul se petrece foarte repede. Cad tro¬ 
nuri seculare de la o zi la alta: Romano vii, 
Habsburgii, Hohenzollernii... Tot de la o zi la 
alta, imperiile se fragmentează în state „naţio¬ 
nale*. Cum să nu fie şi multă improvizaţie? O 
democraţie brusc instaurată, pe un teren ne¬ 
pregătit, poate să se dovedească un experiment 

riscant. în Rusia, democraţia regimului Keren- 
ski a netezit calea bolşevismului* în Germania, 
Republica de la Weimar a pregătit terenul lui 
Hitler. Şi totalitarismele sunt un produs al erei 
democratice, nu există totaîitarisme în „prede- 
mocraţie , ele se fac prin popor sau cel puţin în 
numele poporului: sunt un fel de „absolutisme 
democratice*. De altfel, definiţia completă a de¬ 
mocraţiei nu se rezumă la înfăţişarea ei occi¬ 
dentală. Democraţia înseamnă trei lucruri, în 
principiu de importanţă egală: suveranitatea 
poporului, libertate şi egalitate. Suveranitatea, 
oricum, poporul o deleagă (vrând-nevrând), de¬ 
pinde cui şi în ce condiţii. Libertatea are ine¬ 
vitabil limite, ca şi egalitatea, şi, ce e mai grav, 
cele două mari aspiraţii nu prea fac casă bună 
împreună. Tocqueviile a intuit perfect contra¬ 
dicţia fundamentala a mecanismului, înainte 

ca istoria să procedeze la lungul şir de experi¬ 
mente, care ne-au lămurit pe deplin cum stau 
lucrurile. Oamenii, spunea el, vor totul, şi li¬ 
bertatea, şi egalitatea, dar, dacă sunt obligaţi 
să aleagă, vor opta, cei mai mulţi dintre ei, pen¬ 
tru egalitate. Aici se află esenţa comunismului 
care e la fel de „democratic*, în felul lui, pre¬ 
cum democraţiile occidentale, însă pe latura 
cealaltă, ţăranului rus, sărac şi lipsit de orizont 
i s-a potrivit de minune promisiunea egalităţii, 
fiindcă libertatea, oricum, tot nu ştia ce înseam- 

nă (păcat de splendida intelectualitate rusă, 
care n-a reuşit niciodată să-si croiască o tară 
pe măsură). 

Pe scurt, războiul a fragmentat Europa într-o 
măsură neînchipuită, atât prin multiplicarea 
entităţilor „naţionale*, cât şi prin proiectele de 
societate divergente pentru care au optat sau 
spre care au fost împinşi unii sau alţii: între 

democraţia de factură occidentală, comunism 

? 7 

şi diversele „fascisme*. Cele două decenii inter¬ 
belice au fost perioada de „glorie* a experimen¬ 
telor totalitare, paradoxală, dar explicabilă 
derivă al unui drum început sub semnul unei 
mari aspiraţii spre democraţie. In ajunul celui 
de-al Doilea Războ Mondial, cea mai mare parte 
a Europei devenise prizoniera totaiitarismelor 
în diversele lor forme de manifestare. Nu a fost 
un eşec al democraţiei ca principiu, ci eşecul 
unor societăţi încă insuficient pregătite pentru 
democraţie. Aici se află riscul accelerării si al 
schimbării, în căutarea unor formule inedite, 
care pot arăta seducător în trăsăturile lor abs¬ 
tracte, dar riscă să se dovedească dezastruoase 
atunci când se materializează în istorie. 

Ce n-ar fi fost, sau ar fi putut să nu fie, fără 
Primul Război Mondial? Iată, poate, probabil 
chiar, instaurarea comunismului în Rusia. Co¬ 
munismul, ca ideologie, avea deja o întreagă 
istorie; Marx şi Engels, pe la mijlocul secolului 

al XlX-lea, îl aşezaseră pe baze pe care ei înşişi 

x. j , 

le-au decretat drept „ştiinţifice": legile istoriei 
ar fi obligat omenirea să meargă spre comunism. 

A 

Insă, ca regim efectiv (şi destul de departe, până 
la urmă, de utopia imaginată), comunismul s-a 

'*1. condiţiile cu totul speciale ale 
anilor de război, care au afectat grav veriga cea 
mai slabă a ordinii europene, şi anume Rusia. 
Oricum, cu sau fără război, cu sau fără ţarism, 
cu sau Iară comunism, Rusia n-ar fi putut evita 
o lungă şi dureroasă criză de adaptare la mo¬ 
dernitate (din care încă n-a ieşit!). Şi totuşi, în¬ 
trebarea rămâne dacă, în condiţii de pace, s-ar 
fi petrecut aici o revoluţie comunistă victorioasă. 
Comuniştii, ca forţă politică organizată, erau 
cu totul minoritari (peste tot, în lume, au fost 
minoritari; nicăieri n-au ajuns la putere ca ur¬ 
mare a exprimării voinţei majoritare, prin ale¬ 
geri libere). Au dovedit însă cu prisosinţă ce e 
capabilă să facă o minoritate, decisă să-si aţin- 

P 

gă ţelul, atunci când totul în jur e haos. Des- 
compunerea accentuată a structurilor vechiului 
regim, inconsistenţa noului regim democratic, 
anarhia instaurată pe parcursul anului 1917 
au oferit bolşevicilor lui Lenin o ocazie pe care 
altfel, probabil, n-ar fi avut-o. Insurecţia de la 
Petrograd (numele recent rusificat al vechii ca¬ 
pitale Sankt-Petersburg) din 25 octombrie 

(7 noiembrie, pe stil nou) 1917, proclamată cu em¬ 
fază „Marea Revoluţie Socialistă din Octombrie'", 
a fost doar începutul unei partide confuze, câş¬ 
tigată în cele din urmă de bolşevici, dar pe care 
aceştia puteau la fel de bine să o şi piardă. Cân¬ 
tărind lucrurile, putem considera, fără teamă 
de exagerare, că, în lipsa condiţiilor speciale 

create de război, Lenin si tovarăşii săi n-ar fi 

7 ? ? 

ajuns niciodată la putere. O asemenea ipoteză 
deschide perspective vertiginoase. Dacă n-ar fi 
fost comunism în Rusia, n-ar mai fi fost nici în 
partea central-răsăriteană a Europei, unde a 
fost impus prin expansiunea sovietică, şi poate 
nici în restul lumii, fiindcă peste tot modelul a 
fost preluat de la Moscova. Nu înseamnă că o 
Rusie necoraunistă ar fi renunţat la proiectele 
sale expansioniste (care datează de la Petru cel 
Mare); nu înseamnă nici că nu s-ar fi petrecut 
în lume - în partea ei săracă, în orice caz - răs¬ 
turnări, inspirate de aceeaşi mitologie a egali¬ 
tăţii şi, poate, de amploare similară, dar nu e 
deloc indiferent dacă acestea ar fi îmbrăcat sau 
nu haina comunismului, cu ideologia, cu pro¬ 
iectele si cu metodele sale atât de caracteristice. 
Mecanismul pervers s-a declanşat atunci, la Pe¬ 
trograd, în numai câteva ore sau în câteva zile... 

Nazismul e încă şi mai legat de circumstan¬ 
ţele Primului Război Mondial. Comunismul, 

chiar dacă a intrat la un moment dat pe făga¬ 
şul rusesc, era o aspiraţie mai veche şi oarecum 
universală (ca variantă a mitului vârstei de aur 
sau a recuperării paradisului pierdut). Şi-ar fi 
avut oricum istoria lui, măcar în planul ideal 
al utopiilor. Nazismul, oricât l-am apropia de 
constelaţia mai amplă a „fascismelor“, s-a dez¬ 
voltat strict pe teren german. Dar nu pe un 
teren german „nedeterminat ££ , ci pe terenul ră¬ 
văşit de consecinţele războiului. Fără Primul 
Război Mondial, nazismul nu şi-ar fi aflat nici 
un loc în istorie. S-a putut considera ulterior - 
cu totul nejustificat — că sinistrul experiment 
s-ar fi înscris pe linia unei istorii tipic germane, 
adunând tot ce a fost mai rău în aceasta: rasis¬ 
mul, antisemitismul, expansionismul... în fapt, 
Germania de până la Primul Război Mondial 
nu a fost nici mai rasistă, nici inai antisemită, 
nici mai expansionistă decât „media“ epocii res¬ 
pective. Rusia, Statele Unite sau Marea Britanie 
cuceriseră, în dauna altora, se înţelege, teritorii 
mult mai întinse decât a adunat vreodată Im¬ 
periul german. Teoreticianul cel mai influent al 
inegalităţii dintre rase a fost, la mijlocul seco¬ 
lului al XlX-lea, nu vreun german, ci francezul 
Gobineau. Antisemitismul era prezent în socie¬ 
tatea germană, ca pretutindeni în Europa, de¬ 
parte însă de excesul pogromuril or din Rusia şi 

fără să fi cunoscut nici amploarea unui scandal 
precum cel al „afacerii Dreyfus“ în Franţa; în 
comparaţie cu alte ţări europene, evreii germani 
erau relativ bine integraţi (dovadă, numărul 
destul de mare de familii mixte sau procentul 
ridicat al profesorilor evrei în universităţile 
germane). Evident, nu lipseau factorii de risc: 
printre aceştia, cultura autorităţii (faimoasa 
disciplină germană, cu avantajele, dar şi cu 
dezavantajele ei) şi înclinarea militaristă, cu 
rădăcini în tradiţia prusacă. Dar Germania era 
si tara unei remarcabile culturi umaniste. Era 

5 7 

A 

şi patria social-democraţiei. Intre componenta 
conservatoare şi cea social-democrată, adău- 
gându-le şi segmentul liberal, nu prea era loc 
iniţial pentru o derivă de tipul celei naziste. 
S-a ajuns la nazism, în mod evident, din pri¬ 
cina dezorientării şi a frustrărilor pricinuite de 
consecinţele războiului mondial. Economia ger- 

m 

mană, cea mai performantă din lume (alătuiri 
de economia americană) până la 1914, a ajuns 
să funcţioneze defectuos (inflaţia teribilă de la 
începutul anilor ’20, apoi criza din 1929—1933, 
care a lovit Germania mai puternic decât alte 
ţări, ridicând la o cotă foarte înaltă numărul 

5 ' 

şomerilor); pe de altă parte, umilinţa înfrângerii 
neaşteptate şi „nemeritate“ şi a unui tratat de 
pace văzut ca un adevărat dictat au marcat 

puternic conştiinţa şi comportamentul germa¬ 
nilor. Nu e de mirare că s-au identificat, asa 

7 * t 

cum se întâmplă în situaţii de criză acută, „ţapi 
ispăşitori", printre care evreii (care aveau deja 
o lungă experienţă în materie) la oc de frunte. 
Oferta lui Hitler - în esenţă, dubla restaurare 
a economiei şi a demnităţii naţionale — era, în 
context, tentantă. Chiar si asa, naziştii n-au 
ajuns uşor la putere. La alegerile legislative 
din 1928, au obţinut nesemnificativul procent 
de 2,6%. Apoi, criza economică (cu consecinţa 
ei, şomajul galopant) le-a dat aripi: 18,3% în 
1930 şi 37,4% în iulie 1932, punctul maxim 
atins. Curba coboară în noiembrie 1932: 33,1%. 
Spre deosebire de bolşevici, Hitler a cucerit pu¬ 
terea pe cale parlamentară; dar nici el n-a 
dispus de o adevărată majoritate, în condiţii de 
alegeri libere; până la urmă, doar un german 
din trei şi-a dat votul naziştilor. Dacă s-ar fi 
depăşit momentul de început al anului 1933, 
cum se întrevedea deja relansarea economică, 

cota nazismului ar fi continuat să scadă, si n-ar 

7 ? 

fi existat nicicând o Germanie nazistă. A fost o 
conjunctură, nu o fatalitate. Preşedintele Germa¬ 
niei, mareşalul Hindenburg, l-a chemat la pu¬ 
tere pe Hitler, nu singur, ci într-o coaliţie de 
dreapta, în ianuarie 1933, crezând că în felul 
acesta va dezamorsa criza politică. Nu bănuia, 

fireşte, care vor fi consecinţele, cum nu le-a bă- 

5 7 7 ' 

nuit nici în ianuarie 1917, când declanşase răz¬ 
boiul submarin. Oricum, nimeni n-ar fi auzit 
de Hitler si de nazism dacă n-ar fi fost războiul 
sau dacă Germania nu l-ar fi pierdut în condi¬ 
ţiile ştiute, 

* ? 

Propria analiză a Primului Război Mondial 
i-a s ugerat lui Hitler soluţia pentru cel de-ai 
Doilea: oricât de mare şi de puternică fusese 
Germania la 1914, a pierdut în cele din urmă 
războiul, pentru că nu era suficient de mare şi 
de puternică. Anularea clauzelor Tratatului de 
la Versailles şi alipirea teritoriilor germane 
(Austria, regiunea sudetă) însemnau pentru 
liderul nazist doar primii paşi în vederea atin¬ 
gerii unui obiectiv mult mai amplu: crearea spre 
Răsărit (Polonia, Ucraina, Rusia) a unui imens 
imperiu continental, care ar fi urmat să fie colo¬ 
nizat cu germani (în condiţiile eliminării trep¬ 
tate a populaţiilor autohtone). R gradul ultim 
de aberaţie care a putut rezulta din dereglările 
- inclusiv mentale — provocate de Primul Război 
Mondial. Interesul strategic al lui Hitler ar 
fost să nu atace Uniunea Sovietică. Fără o ase¬ 
menea extindere a conflictului ar fi avut şanse 
mari să poată păstra ceea ce dobândise până în 
1941, şi nu era puţin: de fapt, supremaţia asu¬ 
pra celei mai mari părţi din Europa. Nu avea 

însă cum să renunţe la atacul asupra Uniunii 

Sovietice: acesta urma să fie cu adevărat răz¬ 
boiul său\ 

? ^31 (în varianta agravantă 

a proiectului nazist) şi revenirea în forţă a 

Rusiei (în varianta agravantă a comunismului 
sovietic), în condiţiile dereglării echilibrului 
european (şi îndeosebi ale unei Europe Centrale 
„pulverizate“ prin dispariţia monarhiei habs- 
burgice), au împins direct la următorul război 
mondial. Continentul care, timp de secole, do¬ 
minase lumea intră, începând cu cele două răz¬ 
boaie succesive, pe panta unui declin (relativ), 
care s-ar fi petrecut oricum, odată cu ascensiu¬ 
nea celorlalţi, dar nu într-un ritm şi într-o di¬ 
recţie atât de defavorabile. Europa şi-a pierdut 
până şi capacitatea de a-şi asigura propria se¬ 
curitate. După cel de-al Doilea Război Mondial, 
s-a văzut pusă sub o dublă tutelă: americană, 
în Vest, sovietică, în Est. Prăbuşirea Imperiului 
sovietic şi replierea Rusiei au creat în cele din 
xrrm^i condiţiile unei apropieri şi ale unei 
eventuale unificări în jurul Occidentului şi al 
modelului occidental. Dar nici chiar Europa 
„semiunificată" de astăzi nu dispune de suficien¬ 
te mijloace pentru a se apăra singură; continuă 
să fie dependentă de scutul american. 

Primul Război Mondial ar fi putut fi evitat. 
Al doilea, cu mult mai greu. A fost urmarea 

nemijlocită a celui dintâi. Desigur, nici în acest 
caz nu poate fi vorba de o fatalitate. Nu există 
fatalitate în istorie. Istoria nu e decisă „dinainte" 
(aşa cum au crezut diverşi filozofi ai istoriei, de 
la Sfântul Augustin la Marx). Ce s-ar fi întâm¬ 
plat dacă Hitler ar fi ratat momentul ianuarie 
1933 pentru a ajunge la putere? Ar mai fi fost 
război fără un regim nazist în Germania? Sunt 
doar întrebări, nu există răspunsuri. Sub aceste 
rezerve, e totuşi de constatat că puţine eveni¬ 
mente majore sunt atât de strâns legate precum 
cele două războaie mondiale. Puţine, pe de altă 
parte, au înrâurit lumea în asemenea măsură. 
1914 apare astfel ca momentul „zero" al unei ere 
noi, care nu ştim încă încotro va purta omenirea. 

O istorie fără Primul Război Mondial 
rămâne posibilă, măcar în planul strict 
al imaginarului. O istorie cu adevărat 
fabuloasă, fiindcă fără Primul Război 
Mondial nu s-ar fi petrecut o mulţime 
de evoluţii ulterioare. Lumea de azi ar 
arăta altfel Desigur, singura istorie e cea 
care s-a petrecut: cu Primul Război Mon- 
dial la locul lui. Insă discuţia asupra 
alternativei nu e lipsită de interes în pla¬ 
nul teoretic al istoriei: ne îndeamnă 
spre luarea în considerare a unui meca¬ 
nism cauzal mai complex şi mai subtil, 
mai puţin tiranic şi mai puţin previzibil 
decât schema explicativă cu care s-au 
obişnuit istoricii. 

Cărţile lui Lucian Boia sunt mai mult decât reelaborări polemice, 
în sensul demitologizării şi înlăturării locurilor comune din istoria 
şi, implicit, din mentalitatea românească. Miza reală o reprezintă 
scrierea unei istorii europene comune , dincolo de prejudecăţi şi de 
teoriile general acceptate. Iar cartea de faţă constituie expresia 
sintetică, necesară şi lămuritoare, a ideilor de până acum ale auto¬ 
rului, având ca tematică principală ceea ce el numeşte „evenimentul 
fondator al lumii în care trăim". Primul Război Mondial rămâne, 
prin problematica morală, prin amploarea fenomenului şi prin 
consecinţele dezastruoase, materializate nemijlocit în cea de-a doua 
conflagraţie mondială, una dintre cele mai zguduitoare drame din 
istoria modernă. Sistemul de la Versailles rămâne actul de naştere 
al Europei din zilele noastre. 


La ce bun să rediscuţi vinovăţiile sau responsabilităţile, deja de 
mult stabilite şi chiar asumate? De ce ar fi potrivit să se rescrie 
„semantica" urmărilor imediate sau cu bătaie foarte lungă? Are 
rost să-i identificăm pe învingători şi pe învinşi, când poate, de 
fapt, Europa a fost marele perdant? Dacă ne dorim ca istoria acestui 
continent să însemne mai mult decât o simplă juxtapunere de 
istorii naţionale, fiecare rodându-şi şi reciclându-şi, între pro¬ 
priile graniţe, propriile mituri şi „idei de-a gata", e necesar să facem, 
cu obiectivitate şi cu deschidere, exerciţii de imaginaţie precum 
această carte, să căutăm implicaţiile mai profunde ale întâm¬ 
plărilor şi să găsim un echilibru în interpretare. în mod cert, Primul 
Război Mondial ne determină să privim lucrurile şi întreaga noas¬ 
tră evoluţie cu mai multă înţelepciune. 

